title: Zhang Dejiang

text: Zhang Dejiang (s. 1946) on kiinalainen poliitikko ja entinen varapääministeri. Zhang toimi Kiinan kommunistisen puolueen 9. puoluekokouksen puheenjohtajana vuosina 2013–2018 ja yhtenä Kiinan varapääministereistä vuosina 2008–2013. Puheenjohtajatehtävässään häntä pidettiin Kiinan kolmanneksi korkeimpana päätöksentekijänä. Hän toimi lyhyen aikaa myös Chongqingin puoluejohtajan tehtävissä maaliskuussa 2013 sen jälkeen kun samassa tehtävässä toiminut puoluejohtaja Bo Xilai syrjäytettiin ja tuomittiin vallan väärinkäytön takia.


title: Zhang Dejiang

text: Zhang opiskeli taloustiedettä Pohjois-Koreassa, Pjongjangin Kim Il-sungin yliopistossa ja suoritti perustutkintonsa vuonna 1980.


title: Busanin satama

text: Busanin satama (, LOCODE: KR PUS tai KR BNP ) on Etelä-Korean eteläosissa sijaitsevan Busanin kaupungin satama. Satama kuuluu maailman merkittävimpiin merisatamiin. Toiminnallisesti satama voidaan jakaa Busanin uuden sataman, konttisataman (useita terminaaleja) ja tavanomaisten satamalaiturien alueisiin. Busanin uuden sataman alue sijaitsee noin 20 kilometriä Busanin perinteisen pohjoisen satama-alueen (North Port) länsipuolella.


title: Busanin satama

text:
Mainintoja Busanin satamasta löytyy ainakin vuodesta 1368 lähtien.
Satama kuului vuonna 2011 rahtimääränsä (269,9 milj. tonnia; tai sataman oman tilaston mukaan, joka sisältää myös rannikkoliikenteen: 281,5 milj. tonnia ) puolesta maailman 15 suurimman sataman joukkoon. Konttisatamana Busan oli vuosina 2010-2011 maailman viidenneksi suurin satama. Busanin kautta kulki vuonna 2011 yhteensä 16 185 kTEU konttimäärä.


title: Boman Irani

text: Boman Irani (s. 2. joulukuuta 1959) on intialainen näyttelijä ja valokuvaaja. Hän aloitti uransa teatterissa ja näytteli ensimmäisessä elokuvassaan vasta 41-vuotiaana. Hän on näytellyt pääasiassa sivurooleja ja roiston rooleja.


title: Boman Irani

text: Boman Irani on ollut naimisissa Zenobia Iranin kanssa vuodesta 1985. Heillä on kaksi lasta.


title: Sosialurin

text: Sosialurin on Färsaarten toiseksi suurin päivälehti. Se oli alun perin osa sosiaalidemokraattista puoluetta, mutta vuonna 2006 Javnaðarflokkurin möi sen työntekijöille ja Føroya Telelle.


title: Sosialurin

text: Ensimmäinen numero ilmestyi 24. toukokuuta 1927 nimellä "Føroya Social Demokrat". Vuodesta 1945 alkaen nimenä oli "Føroya Sosial-Demokratur", mutta nimi ”Sosialurin” oli yleisessä käytössä ja se otettiin viralliseksi nimeksi vuonna 1955. Nykyään lehden levikki on noin 8 100 kappaletta.


title: Sosialurin

text: Yhdessä Føroya Telen kanssa lehti pitää Portal.fo-sivustoa, joka on Färsaarten tärkein internetsivusto.


title: Antti Puuhaara (elokuva)

text: Antti Puuhaara on suomalainen elokuva vuodelta 1976. Sen ovat ohjanneet Riitta Rautoma, Katariina Lahti ja Heikki Partanen. Elokuvan juoni perustuu vanhaan kansantarinaan "Antti Puuhaara", joka on tallennettu Hämeestä ja Satakunnasta ja julkaistu painettuna vuonna 1854 teossarjan "Suomen kansan satuja ja tarinoita" kakkososassa. Idea elokuvaan tuli Yhteishyvässä aikoinaan julkaistusta sarjakuvasta, johon tarinan oli kertonut Raul Roine, ja piirtäjänä oli vuoteen 1943 Aarne Nopsanen ja sen jälkeen Risto Mäkinen.


title: Antti Puuhaara (elokuva)

text: Kertomuksen tapahtuma-ajankohdaksi on arvioitu 1600-luku, ja tapahtumapaikka on Karjalan saloilla ja perimmäisessä Pohjolassa. Antti-poika löytyy puun oksalta, jonne hänet on ripustanut rikas kauppias, kun hänelle on ennustettu että poika perii hänen omaisuutensa. Metsästäjä löytää Antin ja kasvattaa hänet kuin oman pojan. Vuosien kuluttua kauppias osuu metsästäjän talolle, jossa Antin tarina selviää hänelle. Kauppias haluaa pojasta jälleen eroon, ja siitä alkaa Antin matka maailmalle.


title: Antti Puuhaara (elokuva)

text: Elokuva sai 70 000 markan laatutuen ja kuvaaja Markku Lehmuskallio tämän ja toisen elokuvan ansiosta 2 000 markan valtion henkilökohtaisen elokuvataiteilijapalkinnon. Ohjaajat Heikki Partanen, Katariina Lahti ja Riitta Rautoma saivat yhdessä Vuoden ohjaus -Jussin.


title: Matti Hannila

text: Matti Sakari Hannila (entinen "Hannelin"; 10. elokuuta 1915 Kotka – 27. syyskuuta 1970) oli suomalainen kenraaliluutnantti.


title: Matti Hannila

text: Hannilan vanhemmat olivat johtaja Väinö Johannes Hannelin ja Impi Alina (o.s. Nieminen). Hän liittyi Käpylän suojeluskuntaan 1927 ja hän kirjoitti 1935 ylioppilaaksi Helsingin yksityislyseosta. Varusmiespalveluksensa Hannila suoritti lukion jälkeen 1936–1937 Suomen valkoisessa kaartissa Helsingissä, mistä hänet kotiutettiin reservin vänrikkinä.


title: Matti Hannila

text: Hän palveli Panssarirykmentissä ennen Kadettikouluun kirjoittautumista, mistä hän valmistui keväällä 1939 komennettuna Suomen valkoiseen kaartiin. Talvisodassa hän palveli Helsingistä kootun Jalkaväkirykmentti 11:n komppanianpäällikkönä ja sodan jälkeen hän jatkoi palvelustaan 4. prikaatissa komppanianpäällikkönä ja edelleen prikaatista muodostetun jatkosodan Jalkaväkirykmentti 4:n komppanianpäällikkönä. Hänet siirrettiin vuoden 1943 lopulla VI Armeijakunnan esikuntaan.


title: Matti Hannila

text: Hänet komennettiin kesällä 1944 takaisin Jalkaväkirykmentti 4:ään III pataljoonan komentajaksi, missä tehtävässä hän palveli sodan loppuun. Sodan jälkeen hän palveli Jalkaväkirykmentti 9:ssä kouluttajana ennen siirtymistään Taistelukoululle opettajaksi. Hän oli Pääesikunnan eri tehtävissä, kunnes hänet komennettiin 1958 silloisen Pohjan Prikaatin komentajaksi. Hänet siirrettiin Reserviupseerikoulun johtajaksi 1961, mistä hänet siirrettiin 1965 edelleen Pääesikuntaan komentopäälliköksi kenraalimajuriksi ylennettynä.


title: Matti Hannila

text: Hän palveli vuoden 1966 alun Panssariprikaatin komentajana ollen harvoja kenraalin arvoisia joukko-osaston komentajia. Parolannummellalta hänet siirrettiin Kaakkois-Suomen sotilasläänin komentajaksi. Hän kuoli komentajana ollessaan 27. syyskuuta 1970 vain 55-vuotiaana.


title: Giorgio Ferroni

text: Giorgio Ferroni (12. huhtikuuta 1908 Perugia – 17. elokuuta 1981 Rooma) oli italialainen elokuvaohjaaja. Hänet tunnetaan myös taiteilijanimellä "Calvin Jackson Padge".


title: Giorgio Ferroni

text: Ferroni aloitti elokuvauransa Gennaro Righellin apulaisohjaajana vuonna 1932. Ensimmäisen oman elokuvansa hän ohjasi vuonna 1937 erikoistuen seikkailuelokuviin. Toisen maailmansodan jälkeen Ferroni ohjasi muutamia neorealistisia elokuvia kuten "Pian delle stelle" ja "Tombolo, paradiso nero". Myöhemmin ohjaaja teki useita peplum-filmejä ja spaghettiwesternejä sekä saavutti arvostelumenestystä kauhuelokuvalla "Il mulino delle donne di pietra".


title: The Phantom Creeps

text: The Phantom Creeps on Ford Beeben ja Saul Goodkindin ohjaama, 12-osainen lyhytsarja vuodelta 1939. Sarja tunnetaan parhaiten robotista, jolla on oma faniseuransa. The Phantom Creeps on Public Domain.


title: The Phantom Creeps

text: Dr. Alex Zorka on valmistellut laitteita, joilla aikoo valloittaa maailman haltuunsa.


title: Vampyyrin arvet

text: Vampyyrin arvet () on Roy Ward Bakerin ohjaama brittiläinen kauhuelokuva, joka sai ensi-iltansa vuonna 1970. Elokuvan tuotantoyhtiönä toimi Hammer Film Productions. "Vampyyrin arvet" on Hammerin kuudes Dracula-sarjan elokuva, mutta viides jossa itse Dracula esiintyy. Elokuvan pääosissa ovat Christopher Lee kreivi Draculana, Dennis Waterman Simon Carlsonina, Jenny Hanley Sarah Framsenina ja Christopher Matthews Paul Carlsonina.


title: Vampyyrin arvet

text: Vaikka elokuva sai huonot arvostelut joiltakin kriitikoilta, elokuva palauttaa kreivin alkuperäisiä luonteenpiirteitä: kreivi esitellään jäätävän hurmaavaksi isännäksi ja hänellä on luonto komennossaan. "Vampyyrin arvet" -elokuvassa Leen näyttelemällä kreivi Draculalla on näkyvämpi ja isompi rooli kuin edellisissä Hammerin tuottamissa Dracula-elokuvissa – lukuun ottamatta ensimmäistä "Draculaa" (1958).


title: Vampyyrin arvet

text:
Kun nuori mies Simon (Dennis Waterman) ja hänen tyttöystävänsä Sarah (Jenny Hanley) lähtevät etsimään Simonin huikentelevaa Paul-veljeä (Christopher Matthews), he päätyvät Draculan linnaan. Vertaimevä kreivi (Christopher Lee) alkaa himoita nuorta naista, ja kun uhreja alkaa kasaantua ja palvelijoita kidutetaan, Simon yrittää epätoivoisesti pelastaa Sarahin pulasta.
Anthony Hinds käsikirjoitti elokuvan peitenimellä John Elder. Kreivi Draculan hahmon on luonut Bram Stoker vuonna 1897 ilmestyneeseen romaaniinsa. "Vampyyrin arvet" tuotti Aida Young.


title: Vampyyrin arvet

text: "Vampyyrin arvet" kuvattiin Technicolor-menetelmällä Elstree Studiosilla, Hertfordshiren Borehamwoodissa, Englannissa 200 000 punnan budjetilla.


title: Vampyyrin arvet

text: Jenny Hanleyn dubbasi Nikki Van der Zyl. Dennis Waterman oli Hammerin valinta Simon Carlsonin rooliin. Ohjaaja Roy Ward Baker kuitenkin on sanonut haastatteluissa, että hänen mielestään Waterman oli huono valinta rooliin. Lisäksi "Vampyyrin arvet" on Michael Ripperin viimeinen kauhuelokuva Hammerilla.


title: Vampyyrin arvet

text: "Vampyyrin arvet" sai ilmestymisensä aikaan sekalaisia arvosteluja. Elokuvalla on Internet Movie Databasessa 6.2/10.


title: Vampyyrin arvet

text: "Vampyyrin arvet" sai ensi-iltansa kotimaassaan Isossa-Britanniassa 8. marraskuuta vuonna 1970. Elokuvaa markkinoitiin samaan aikaan "The Horror of Frankensteinin" kanssa; "The Horror of Frankenstein" sai ensi-iltansa samana päivänä Isossa-Britanniassa "Vampyyrin arvet" -elokuvan ohella.


title: Vampyyrin arvet

text: Yhdysvalloissa elokuva pääsi teatterilevitykseen 23. joulukuuta 1970; Kalifornian San Franciscossa elokuva sai ensi-iltansa 13. tammikuuta vuonna 1971. Brittiläinen EMI Films ja yhdysvaltalainen American Continental Films Inc. pitivät elokuvan levityksestä huolen Yhdysvalloissa ja Isossa-Britanniassa kun Warner Bros. ja useat muut yhdysvaltalaiset elokuvayhtiöt kieltäytyivät levittämästä sitä.


title: Vampyyrin arvet

text: "Vampyyrin arvet" ei ilmestynyt Suomessa elokuvateattereissa, sillä Valtion elokuvatarkastamo määräsi sille ikärajan KK (Kokonaan kielletty) raaistavana ja mielenterveyttä vahingoittavana, joten elokuvaa ei saanut Suomessa laillisesti näyttää eikä levittää. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen tultua voimaan.. Suomessa se julkaistiin DVD:lle 8. lokakuuta vuonna 2008. Suomessa elokuvan ikärajaksi on nykyisin määrätty K-15.


title: Vampyyrin arvet

text: "Vampyyrin arvet" on julkaistu moneen otteeseen DVD:lle ja videolle.


title: Ólafur Jóhannesson

text: Ólafur Jóhannesson -nimisiä henkilöitä ovat:


title: Gammelstad

text: Gammelstad (myös Gammelstaden) on taajama Luulajan kunnassa Pohjois-Ruotsissa. Gammelstad on Luulajan kaupungin alkuperäinen sijaintipaikka, joka sai kaupunkioikeudet 12. heinäkuuta 1621. Alue kuuluu Norrbottenin lääniin ja Norrbottenin historialliseen maakuntaan. Taajama sijaitsee nykyisestä Luulajan kaupungista noin kymmenen kilometriä luoteeseen Luulajanjoen pohjoisrannalla. Vuoden 2010 lopussa Gammelstadin taajamassa oli 4 960 asukasta.


title: Gammelstad

text: Taajama on tunnettu siellä sijaitsevasta Gammelstadin kirkkokylästä, joka on UNESCOn maailmanperintökohde.


title: Józef Kowalski

text: Józef Kowalski (2. helmikuuta 1900 – 7. joulukuuta 2013) oli puolalainen henkilö. Hän syntyi Smerekivkassa, Lvivissä Itävalta-Unkarin alueella, nykyisessä Ukrainassa. Kowalski oli viimeinen elossa ollut Puolan–Neuvosto-Venäjän sodan veteraani. Hän palveli myös Puolan armeijassa Puolan offensiivin aikana joutuen myöhemmin keskitysleirille. Kowalski sai 110-vuotispäivänään Order of Polonia Restitutan Upseerinristin presidentti Lech Kaczyńskiltä palkkioksi toimistaan sodan aikana. Hän sai myöhemmin kapteenin arvonimen 26. helmikuuta 2012, ja 16. elokuuta 2012 hänestä tuli kunnioitettu henkilö Wołominin kaupungissa. Hän oli jo aiemmin kunnioitettu henkilö Varsovan ja Radzyminin kaupungeissa. Kowalski oli 2010-luvun alussa vanhin elossa ollut sotaveteraani ja Puolan vanhin elossa ollut henkilö ja todistetusti Puolan toiseksi vanhimmaksi koskaan elänyt henkilö Augusta Holtzin jälkeen. Hän ohitti Rosa Reinin iän 26. joulukuuta 2012.


title: AT&T Park

text: AT&T Park on stadion San Franciscossa, Kalifornian osavaltiossa, Yhdysvalloissa. Stadion valmistui vuonna 2000, ja se on toiminut siitä lähtien MLB-joukkue San Francisco Giantsin kotikenttänä.


title: AT&T Park

text: Stadion toimii myös vuosittaisen yliopisto-ottelun, Kraft Fight Hunger Bowlin areenana. Lisäksi sillä järjestetään muita satunnaisia urheilutapahtumia ja konsertteja.


title: Matti Suokas

text: Matti Petteri Suokas (2. marraskuuta 1938 Lumivaara – 24. elokuuta 2004 Kouvola) oli Suomen puolustusvoimien upseeri ja kenraaliluutnantti.


title: Matti Suokas

text:
Suokas syntyi maanviljelijäperheeseen Lumivaarassa Laatokan rannalla, luovutetussa Karjalassa.
Suokas kävi kansakoulua Alavudella 1945-1949. Ylioppilaaksi hän kirjoitti keväällä 1958 Alavuden yhteiskoulusta.


title: Matti Suokas

text:
Matti Suokas valmistui kadettikoulusta upseeriksi vuonna 1961 ja aloitti palveluksensa puolustusvoimissa Savon Prikaatissa Mikkelissä.
Suokas palveli eri tehtävissä mm. Reserviupseerikoulussa ja Kymen Jääkäripataljoonassa Haminassa, Kuopion sotilaspiirin esikunnassa, Kaakkois-Suomen sotilasläänin esikunnassa Kouvolassa ja kahteen otteeseen Pääesikunnassa Helsingissä.
Kymen sotilasläänin komentajana Matti Suokas oli vuosina 1993–96 ja Pohjoisen maanpuolustusalueen komentajana 1996–98.
Matti Suokas ylennettiin kenraaliluutnantiksi 1996.


title: Matti Suokas

text:
Matti Suokas osallistui aktiivisesti veteraanitoimintaan.
Puutarhanhoito ja mökkeily, metsästys, kalastus sekä liikunta olivat mieliharrastuksia.


title: Matti Suokas

text: Kenraaliluutnantti Matti Suokas on uransa aikana saanut noin 15 kunniamerkkiä, muiden muassa Suomen Valkoisen Ruusun 1. luokan komentajamerkki sekä Suomen Leijonan vastaava merkki.


title: Seurantalaite

text: Seurantalaite voi tarkoittaa seuraavia asioita:


title: Pico de Príncipe

text: Pico de Príncipe on Guineanlahdessa São Tomé ja Príncipen saarivaltiossa sijaitsevan Príncipen saaren korkein kohta. Pico de Príncipe sijaitsee saaren eteläosassa, ja korkeutta sillä on 948 metriä.


title: Pico de Príncipe

text: Pico de Príncipelle on vaikea kiivetä, minkä vuoksi sinne on kiivetty vain muutamia kertoja. Ensimmäinen retkikunta, josta on löytynyt vakuuttavia todisteita, saavutti huipun vuonna 1929. Toinen todistettu nousu huipulle tehtiin vuonna 1956. Tällöin tarkoituksena oli tehdä alueella kasvillisuuskartoituksia, mutta niitä ei voitu tehdä huonon sään vuoksi. Ryhmä kasvi- ja eläintieteilijöitä nousi vuonna 1999 Pico de Príncipen huipulle. Vuorenhuippua on kuvailtu pieneksi kummuksi, jota rajaavat kolmelta suunnalta jyrkänteet. Huipun kasvillisuus on täysin päällyskasvien, kuten sammalten, peittämää. Ryhmä havaitsi, että Pico de Príncipe saattaakin olla matalampi kuin 948 metriä. Silloin hieman idempänä sijaitseva Pico Mencorne olisi Príncipen korkein kohta. Sadekaudella 2001 kiipesi vuorelle yhdysvaltalaisen luonnonhistoriallisen California Academy of Sciences -museon tutkijoita.


title: Pico de Príncipe

text: Reitti vuorelle alkaa Roça São Joaquimin plantaasilta, ja se kulkee plantaasien läpi, joista pääosa on hylättyjä. Nousu huipulle vaatii ainakin yhden yöpymisen.


title: Suomen joukkue jääkiekon nuorten maailmanmestaruuskilpailuissa 1987

text: Jääkiekon nuorten maailmanmestaruuden vuonna 1987 Tšekkoslovakiassa voittanut Suomen joukkue.


title: Nubiankehrääjä

text: Nubiankehrääjä ("Caprimulgus nubicus") on kehrääjiin kuuluva lintulaji.


title: Nubiankehrääjä

text: Nubiankehrääjä on 22 senttimetriä pitkä ja sen siipien kärkiväli on 46-50 senttimetriä. Sillä on kehrääjään verrattuna lyhyt pyrstö ja leveämmät ja pyöreäpäisemmät siivet. Se on yleisväriltään harmaa ja sen niskan ympärillä on ruosteenokra kaulus. Sisimmissä siipisulissa sillä on punaruskeita raitoja. Siipien ja pyrstön kärjissä on valkoiset laikut, jotka koiraalla ovat hieman suuremmat kuin naaraalla.


title: Nubiankehrääjä

text: Nubiankehrääjän ääni on ontto ja sointuva "kjau kjau" tai "tryl tryl", jota linnut toistavat pareittain noin sekunnin välein. Äänet kantavat noin 200 metrin päähän.


title: Nubiankehrääjä

text: Nubiankehrääjiä tavataan Arabian niemimaalla ja Itä-Afrikassa.


title: Nubiankehrääjä

text: Nubiankehrääjä pesii avoimessa, puiden, esimerkiksi akaasioiden ja tamariskien ja matalien palmulehtojen sävyttämässä kuivassa ja karussa maastossa.


title: Yöpöytä

text: Yöpöytä on vuoteen vierelle sijoitettu pieni pöytä tai taso. Siinä voi säilyttää vuoteessa levätessä tarvittavia esineitä, kuten lääkkeitä, herätyskelloa, kirjoja ja lehtiä, valaisinta tai yön ajaksi pois otettavia henkilökohtaisia varusteita, kuten silmälaseja ja rannekelloa. Yöpöytätason alla voi olla myös yksi tai useampia avolokeroita tai vetolaatikkoja, jolloin yöpöytä muistuttaa pientä lipastoa. Aiemmin yöpöydän alaosana oli usein pieni ovellinen kaappi yöastiaa varten.


title: Yöpöytä

text: Yöpöytä suunnitellaan usein osaksi yhtenäistä makuuhuonekalustoa, johon voivat kuulua lisäksi vuode, vaatekaappi, kirjoitus- tai peilipöytä sekä lipasto. Yöpöydän pieni koko mahdollistaa myös sisustuksellisten ratkaisujen muuttamisen, sillä yöpöytä ei yleensä ole tiukasti kiinnitetty tai asennettu tiettyyn paikkaan.


title: Yöpöytä

text: Yöpöytänä voi toimia myös seinään tai vuoteeseen kiinnitetty hylly, seinäkaappi tai muu säilytyslokero tai vuodetta lähellä oleva muu huonekalu tai ikkunalauta. Hyvin matalassa vuoteessa yöpöydän kaltaisena laskutasona voi käyttää lattiaa.


title: Yöpöytä

text: Kirjallisuuden harrastajat käyttävät yöpöytää usein kielikuvana tarkoittamaan, mitä kirjoja he lukevat parhaillaan, ovat juuri lukeneet tai aikovat lukea seuraavaksi: ”Minulla on tuo kirja yöpöydälläni.”


title: Miniatyyripuisto

text: Miniatyyripuisto on puisto jossa on pienoiskoossa rakennuksia. Se voi kuvata esimerkiksi jotakin kylää tai kaupunkia. Yleensä ne ovat yleisölle avoimia.


title: Von Miller

text: Von Miller (s. 26. maaliskuuta 1989, Dallas, Texas) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Denver Broncosissa.


title: Von Miller

text: Denver Broncos varasi Texas A&M Universityn joukkueessa yliopistojalkapalloa pelanneen Millerin vuoden 2011 NFL:n varaustilaisuudessa, koko tilaisuuden toisena pelaajana. Läpimurtonsa liigan eliittiin hän teki heti tulokaskaudellaan, ja tuli valituksi kauden parhaaksi puolustavaksi tulokkaaksi.


title: Von Miller

text: Toisella kaudellaan Miller voi saavuttaa Michael Strahanin ennätyksen yhden kauden säkityksissä, joskin myös Aldon Smith ja J. J. Watt ovat lähellä kyseisen ennätyksen rikkomista. Viidennellä kaudellaan Miller voitti Denver Broncosin kanssa Super Bowlin. Miller palkittiin loppuottelun arvokkaimpana pelaajana.


title: B. J. Raji

text: Busari "B. J." Raji, Jr. (s. 11. heinäkuuta 1986, New York City, New York) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä NFL-liigan Green Bay Packersissa.


title: B. J. Raji

text: Raji on vuoden 2010 Super Bowl -voittaja. Hänet on valittu kerran NFL:n tähdistöotteluun Pro Bowliin.


title: Olli Lamminen

text: Olli Lamminen (s. 29. elokuuta 1954) on suomalainen jalkapalloilija. Hän pelasi urallaan vuosina 1978–1985 yhteensä 72 SM-sarjaottelua Turun Pyrkivän, Turun Palloseuran ja Porin Pallo-Tovereiden joukkueissa.


title: Olli Lamminen

text: Vuonna 1981 Lamminen siirtyi TPS:n SM-sarjajoukkueesta III divisioonassa pelanneen PPT:n riveihin. Hän oli mukana nostamassa seuraa kolmessa vuodessa aina pääsarjaan asti. Lamminen pelasi PPT:ssä vielä 18 SM-sarjaottelua vuosina 1984–1985.


title: Olli Lamminen

text: Nykyään Olli Lamminen toimii Nelosessa pelaavan Noormarkun Koiton valmennusryhmässä.


title: Lung’íye

text: Lung’íye tai Lun’gwiye (”"saaren kieli"”) on São Tomé ja Príncipen saarivaltioon kuuluvalla Príncipen saarella puhuttava kieli. Lung’íye on kreolikieli, joka pohjautuu portugalin kieleen.


title: Lung’íye

text: "Ethnologuen" mukaan kielellä oli vuonna 1999 yhteensä 200 puhujaa, jotka ovat vanhuksia. Kieltä ei kirjoitetun muodon puuttuessa käytetä opetuksessa tai hallinnossa. Kielellä ei myöskään ole virallista asemaa. Príncipen plantaaseille tuotiin orjuuden lakkauttamisen jälkeen paljon sopimustyöläisiä erityisesti Kap Verdeltä, joiden puhuma kreoli on nykyisin korvaamassa lung’íyea. Lung’íye saattaa hävitä muutaman sukupolven kuluessa. Suurin osa príncipeläisistä puhuu portugalia ja osa sãotomén kreolia.


title: Lung’íye

text: Lung’íyella on yhteiset juuret läheisellä São Tomén saarella puhuttavien portugaliin pohjautuvien kreolien, angolarin ja sãotomén kreolin (myös "forro", "santome"), sekä hieman kauempana lounaassa sijaitsevalla Annobónin saarella puhuttavan Fa D’ambu -kreolin kanssa. Kaikki neljä kreolikieltä ovat nykyisin rakenteeltaan hyvin samankaltaisia ja hyvin kaukana portugalista. Lung’íyella on esimerkiksi sãotomén kreolin kanssa 77-prosenttisesti yhteinen sanasto, 67-prosenttisesti yhteinen angolarin kanssa ja 62-prosenttisesti yhteinen Fa D’ambun kanssa. Afrikkalaiskielten fonologiset säännöt ovat muokanneet lung’íyea voimakkaasti ja kielessä on huomattava määrä sanoja, joiden alkuperä on Afrikan mantereella puhuttavissa kielissä. Esimerkiksi lung’íyen sanastossa on säilynyt piirteitä, jotka ovat ominaisia Nigeriassa sijaitsevan Nigerjoen suiston alueelle.


title: Luettelo tunnetuista porilaisista

text: Tämä on luettelo tunnetuista Porissa syntyneistä tai vaikuttaneista henkilöistä. Luettelo sisältää myös Poriin liitetyissä Ahlaisten, Lavian ja Noormarkun kunnissa syntyneitä.


title: Federico da Montefeltro

text: Federico da Montefeltro (7. kesäkuuta 1422 –  10. syyskuuta 1482) oli italialainen renessanssi-ihminen, kondottieeri sekä Urbinon herttua.


title: Federico da Montefeltro

text: Federico da Montefeltro tunnettiin myös lisänimellä ”"Italian valo"”, sillä hän palvoi taiteita ja tieteitä. Hän rakennutti Urbinoon palatsin, joka tehtiin kaikkien renessanssi-ihanteiden mukaisesti. Palatsin hovi oli 1500-luvulle tultaessa Italian johtavia hoveja.


title: Federico da Montefeltro

text: Palkka-armeijan johtajana, kondottieerina, hän ei hävinnyt yhtään taistelua. Hän menetti kuitenkin toisen silmänsä taistelussa. Tämän jälkeen hän poistatti nenänsä yläosasta palasen, jotta näkökenttä olisi laajempi.


title: Hietamies

text: Hietamies on seuraavien henkilöiden sukunimi:


title: Terbinafiini

text: Terbinafiini (CHN) on allyyliamiineihin kuuluva lääkeaine. Yhdistettä käytetään sieni-infektioiden hoitoon. Terbinafiini on hyväksytty lääkeaineeksi Euroopassa 1991 ja USA:ssa 1996. Sitä myydään useilla eri tuotemerkeillä eri puolilla maailmaa ja tuotetta löytyy sekä sisäisesti, että ulkoisesti käytettävänä lääkkeenä.


title: Terbinafiini

text: Terbinafiinin ja muiden allyylisten amiinien vaikutus perustuu sienten soluseinämän synteesissä tarvitsemien ergosterolien synteesin estoon. Terbinafiini inhiboi tähän tarvittavan skvaleenimono-oksigenaasientsyymin eli skvaleeniepoksidaasin toimintaa. Tämän seurauksena ergosterolisynteesi estyy ja osittain terbinafiinin tehon arvellaan perustuvan myös skvaleenin kertymiseen sienisoluihin. Terbinafiinia käytetään kynsien sieni-infektioiden hoitoon oraalisesti ja topikaalisesti voiteena tai suihkeena kynsisienen ja muiden silsojen hoitoon. Aine on tehokas muun muassa "Epidermophyton"-, "Trichophyton"-, "Microsporum"- ja "Scopulariopsis"-suvun sienien ja "Candida"-suvun homeita vastaan. Terbinafiini on lipofiilinen ja kertyy ihoon, kynsiin ja rasvakudokseen. Terbinafiini metaboliaan osallistuvat maksan Sytokromi P450-ryhmään kuuluvat entsyymit. Lääkeaineen teho perustuu allyyliamiiniryhmään ja naftaleenirenkaaseen.


title: Terbinafiini

text: Terbinafiini saattaa aiheuttaa päänsärkyä , huonovointisuutta ja makuaistin huonontumista. USA:laisen drugs.comin mukaan kuume on yleisoire johtuen aineen myrkkyvaikutuksesta, johon sen teho perustuu. Vähemmän yleisiksi oireiksi mainitaan yli 20 flunssankaltaista oiretta, kuten lihas- ja nivelkivut, yskä, ajoittaiset hengitysongelmat jne. Lisäksi se voi aiheuttaa ruoansulatuskanavan ongelmia, keskushermosto- / neurologisia ongelmia, maksan ongelmia, immuunijärjestelmä ongelmia, psyykkisiä ongelmia, aistien ongelmia, iho-ongelmia (mm. ihottumat, nokkosihottuma, ihon ärsytys, kutina, jne.) väsymystä, lisääntynyttä sydämen sykettä, hiustenlähtöä, anemiaa, lihaskipua ja nivelkipua. Lääkeainetta ei suositella käytettäväksi maksan tai munuaisten heikosta toiminnasta kärsiville potilaille. Samanaikainen rifampisiinilääkitys laskee plasman terbinafiiniarvoja ja simetidiinilääkitys kohottaa plasman terbinafiiniarvoja.


title: Terbinafiini

text: Terbinafiinisynteesin lähtöaine on N-metyyli-α-metyylinaftyyliamiini. Tämä molekyyli reagoi propargyylibromidin kanssa alkylointireaktiolla. Muodostuva reagoi heikon emäksen ja kupari(I)bromidin katalysoimalla reaktiolla 1-bromi-2-tert-butyylietyynin kanssa kytkentäreaktiolla ja muodostuvan tuotteen pelkistys alumiinidi-isopropyylihydridin avulla muodostaa terbinafiinia.


title: Himanka (täsmennyssivu)

text: Himanka on paikkakunta ja seuraavien henkilöiden sukunimi:


title: Principe (täsmennyssivu)

text: Príncipe (myös muodossa Principe) tarkoittaa seuraavia:


title: Häggman

text: Häggman on muun muassa seuraavien henkilöiden sukunimi:


title: Hämeenniemi

text: Hämeenniemi on suomalainen sukunimi, joka on muun muassa seuraavilla henkilöillä:


title: Ikäheimo

text: Ikäheimo on suomalainen sukunimi, joka on muun muassa seuraavilla henkilöillä:


title: Metasequoia foxii

text: Metasequoia foxii on kiinanpunapuiden ("Metasequoia") sukuun kuuluva esihistoriallinen, fossiilista kuvattu havupuulaji sypressikasvien (Cupressaceae) heimossa. Se tunnetaan paleoseenikautisista jäänteistä Albertan provinssin alueelta Kanadasta. Sen jäänteet ovat paikallisesti erittäin yleisiä alueen paleoseenikautisissa fossiiliesiintymissä, ja lajin jäänteitä tunnetaan yli 10 000 kappaletta.


title: Metasequoia foxii

text: "Metasequoia foxii" oli suurehko puu. Lajin fossiilisista jäänteistä tunnetaan yksi noin kaksi metriä korkea rungon kappale, joka on läpimitaltaan noin 30 senttimetriä. Säilyneen puuaineksen putkisolut ovat suurempia kuin muilla suvun lajeilla, mistä on päätelty lajin mahdollisesti kasvaneen korkeammaksi kuin nykyisin elävän kiinanpunapuun ("Metasequoia glyptostroboides").


title: Metasequoia foxii

text: Lehdet olivat muodoltaan puikeita tai tasasoukkia, 2–43 millimetriä pitkiä ja 0,5–4,5 millimetriä leveitä. Lehtien kärjen muoto vaihteli pyöristyneestä otapäiseen. Lehdet olivat yleensä asettuneet vastakkaisesti ristikkäin.


title: Metasequoia foxii

text: Puun versot ovat olleet hyvin monimuotoisia, eikä niitä voida monien muiden havupuiden tapaa yksiselitteisesti jakaa pitkäversoihin ja lyhytversoihin. Useimpien kasvuversojen ajatellaan karisseen lehtien mukana, kuten muillakin suvun lajeilla. Lehtien muoto, koko ja etäisyys toisiinsa vaihtelivat niiden sijainnin mukaan. Silmusuomut jäivät pysyvästi kasvuversojen tyveen kiinni. Fossiilisia kasvuversoja esiintyy usein mattomaisina kerrostumina. Näiden on oletettu karisseen suunnilleen samanaikaisesti kasvukauden päättyessä, mistä on päätelty lajin olleen kesävihanta muiden kiinanpunapuiden tavoin.


title: Metasequoia foxii

text: Hedekävyt olivat 3–8 millimetriä pitkiä, 2–5 millimetriä leveitä ja muodostuivat ristikkäin asettuneista hedelehdistä. Siemeniä tuottavat emikävyt olivat lieriömäisiä tai pallomaisia, 10–35 millimetriä pitkiä ja 11–22 millimetriä leveitä. Niiden käpysuomut olivat yleensä asettuneet kierteisesti, mutta joskus ristikkäisesti neljään riviin. Siemenet olivat muodoltaan soikeita tai herttamaisia. Niitä ympäröi symmetrinen lenninsiipi.


title: Metasequoia foxii

text: "Metasequoia foxiin" fossiilisia jäänteitä tunnetaan ainoastaan suppealta alueelta Pohjois-Amerikasta nykyisen Kanadan Albertasta. Sen on kuitenkin tulkittu olleen paikallisesti hyvin yleinen puulaji.


title: Metasequoia foxii

text: Puiden kasvurenkaista ja suurina määrinä karisseista kasvuversoista on päätelty selkeän vuodenaikojen vaihtelun kuuluneen puun esiintymisalueiden ilmastoon. Puun kasvurenkaat ovat kuitenkin usein vaihtelevan ja epäsäännöllisen kokoisia, minkä perusteella on oletettu joissakin tapauksissa useamman renkaan muodostuneen yhden kasvukauden aikana veden puutteen keskeyttäessä kasvun.


title: Metasequoia foxii

text: "Metasequoia foxii" tunnetaan kahdesta Kanadan Albertan paleoseenikautisten kerrostumien fossiiliesiintymästä. Tunnettuihin lajia edustaviin fossiileihin kuuluu yksi runko, yli 2 500 kasvuversoa, noin 120 hedekäpyjä tuottanutta versoa, yli 2 300 emikäpyä, yli 3 200 siementä sekä yli 1 850 useissa eri kehitysvaiheissa ollutta taimea.


title: Metasequoia foxii

text: Lajin holotyyppi on fossiilinen oksanhaaraan kiinnittynyt yksittäinen käpy, joka on nykyisin University of Albertan paleobotaniikan kokoelmissa.


title: Metasequoia foxii

text: "Metasequoia foxii" muistutti monilta ulkoisilta ominaisuuksiltaan suvun muita tunnettuja lajeja. Se eroaa muista kiinanpunapuista selvimmin emikäpyjen käpysuomujen kierteisessä asennossa. Muiden tunnettujen lajien käpysuomut ovat aina asettuneet ristikkäisesti neljään riviin. Lisäksi "Metasequoia foxiin" hedekävyt, lehdet ja siemenet ovat suurempia kuin muilla lajeilla ja puuaines eroaa rakenteeltaan muista lajeista.


title: Georg Krutelew

text: Georg Krutelew (13. lokakuuta 1928 Terijoki – 16. syyskuuta 2008 Helsinki) oli suomalainen jalkapalloerotuomari.


title: Georg Krutelew

text: Häntä pidetään Suomen merkittävimpänä jalkapalloilun erotuomaritoiminnan kehittäjänä. Lisäksi Krutelew tuomitsi myös käsi-, kori-, ja jääpalloa. Kansainvälisen jalkapalloliiton FIFA:n erotuomarina hän oli vuosina 1970–1978. Tuomarinuransa jälkeen Krutelew toimi vielä pitkään Euroopan jalkapalloliiton UEFA:n erotuomaritarkkailijana. Lisäksi hän vaikutti Suomen Palloliiton erotuomarivaliokunnassa 1990-luvulle asti.


title: Georg Krutelew

text: Erotuomarina työskentelyn Krutelew aloitti vuonna 1952 lopetettuaan samoihin aikoihin oman pelaajauransa. Kirjanpitonsa mukaan hän vihelsi lähes 3 500 jalka- ja käsipallo-ottelua aina junioripeleistä A-maaotteluihin. Virallisten tilastojen mukaan Krutelew tuomitsi uransa aikana 206 Käsipallon SM-sarjan ja 76 jalkapallon Mestaruussarjan ottelua.


title: Georg Krutelew

text: Ennen erotuomariksi ryhtymistään Krutelew oli harrastanut useita eri palloilulajeja. Pisimmälle hän pääsi koripallossa, jota Krutelew pelasi SM-sarjatasolla. Alemmilla sarjatasoilla hän pelasi lisäksi muun muassa jalka- ja käsipalloa.


title: Georg Krutelew

text: Työuransa Krutelew teki yksityisyrittäjänä. Hänellä oli oma maahantuontiyritys, jota Krutelew johti 1980-luvun loppuun saakka.


title: Georg Krutelew

text: Suomalaisen jalkapalloilun Hall of Fameen Georg Krutelew valittiin vuonna 2010.


title: Isaksson

text: Isaksson, Isakson tai Isacsson on muun muassa seuraavien henkilöiden sukunimi:


title: Isola

text: Isola voi tarkoittaa ainakin seuraavia:


title: Jalkapallon Suomensarjan kausi 1956

text:
Suomensarjan kausi 1956 oli Suomen toiseksi korkein sarjataso Suomessa kaudella 1956. Suomensarja pelattiin vanhaan tapaan kahdessa kymmenen joukkueen lohkossa.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan.


title: All fours (korttipeli)

text: All fours -niminen peli tunnettiin Englannissa jo 1600-luvun lopulla ja sen nimeä kantavia jälkeläisiä pelataan edelleen sen pohjoisosassa ja Karibialla. Varhainen all fours sisälsi jo kaikki all fours-peleihin liitettävät ominaisuudet: valttipoikkeuksen maantunnustuspakossa sekä kaksiportaisen pisteidenlaskun tutuilla korttipisteillä ja neljällä pelipisteellä suurin, pienin, sotilas ja jako.. Niin ikään osasta nykyaikaisista variaatioista kadonnut uuden valtin vaatiminen oli jo tuolloin tunnettu. 1700-luvun all foursia pelattiin kuitenkin kahden henkilön kesken usein rahapanoksin.


title: All fours (korttipeli)

text: Amerikassa all fours tunnettiin nimillä seven up ja old sledge. 1800-luvun puolivälissä, ilmeisesti Uuden-Englannin seudulla siihen lisättiin tarjouskierros ja tämä suositun variantin nimeksi vakiintui pitch tai tarkemmin auction pitch.


title: All fours (korttipeli)

text: Tässä esitellään Trinidadilaiset säännöt, koska erittäin alkuperäistä lähellä oleva peli on siellä edelleen erittäin suosittu. Suurin ero 1700-lukulaiseen peliin on, että siinä käännössä sai vain yhden pisteen sotamiehestä.


title: All fours (korttipeli)

text: Pelaajat istuvat siten, että joukkueen jäsenet ovat toisiaan vastapäätä. Jokaiselle pelaajalle jaetaan kuusi korttia. Pakasta käännetään kortti osoittamaan valttia. Jos kortti on ässä, sotilas tai kutonen, saa jakaja välittömästi pelipisteen oheisen kääntötaulukon mukaisesti. Mikäli jakajan oikealla puolella istuva pelaaja ei ole tyytyväinen valttiin, voi hän vaatia ("I beg" - 'minä vaadin') käännettäväksi pakasta uutta valttia, jolloin kaikille pelaajille jaetaan myös kolme korttia lisää ja vaatija saa jakajan sijaan olla ensimmäisen tikin etumies. Jos valtiksi tuleva kortti on samaa maata kuin edellinen, käännetään uusi kortti ja jaetaan kolme korttia lisää, jos valtti on edelleen sama, pakka sekoitetaan ja suoritetaan uusi jako. Kun uusi valtti on käännetty, peli alkaa, toista kertaa ei voi vaatia. Jakaja voi kieltäytyä vaatimiksesta, jolloin hänen on annettava vaatijalle yksi piste suoraan sanoen "ota yksi". Myös vaadittaessa jaka saa kääntöpisteitä, eli vaatimiseen liittyy riski.


title: All fours (korttipeli)

text: Peli kiertää vastapäivää. Peli on tikkipeliä, jossa on maantunnustuspakko, mutta ei valtti- tai ylimenopakkoa. Maantunnustuspakosta huolimatta valttia saa aina pelata. Ässä on suurin kortti. Tikin voittaa suurin aloitusmaan kortti, tai suurin valtti, mikäli valttia on pelattu. Tikin voittaja on seuraavan tikin etumies.


title: All fours (korttipeli)

text: Jaosta voi voittaa neljä pelipistettä pelipistetaulukon mukaisesti, joukkuepelissä joukkueen pisteet ovat aina yhteisiä. Sotamies-piste on mukana vain, mikäli valttimaan sotamies on pelissä. Sotamiehestä saa yhden pisteen se joukkue, jolle se tuli jaossa, mutta kolme, mikäli sen onnistuu kaappaamaan voittamalla tikin, jossa sotamies pelattiin. Suurin- ja pienin pelattu valtti -pisteet tulevat niille pelaajille, joille ne sattuvat ne jaossa tulemaan. Peliä pelataan 21:een pisteeseen.


title: All fours (korttipeli)

text: Game- eli jakopisteen voittaakseen pitää kotiuttaa korttipistetaulukon mukaisia pistekortteja. Näitä pisteitä saa kaikista maista. Pelattaessa joukkueina, molempien jäsenten yhteenlasketut pisteet tulevat joukkueelle pisteiksi. Eniten korttipisteitä jaossa voittamalla saa yhden pelipisteen. Jos korttipisteet menevät jaossa tasan, jakopistettä ei voita kumpikaan joukkue.


title: All fours (korttipeli)

text: Tämä peli eroaa Trinidadilaisesta, sekä alkuperäisesti 1700-luvun pelistä erityisesti valtin määrittämisen osalta. Korttia ei käännetä pakasta ja vaatimista ei tunneta, vaan valtin määrittää jakaja pelaamalla ensimmäisen kortin, tämän kortin maa on valttia. Ensimmäinen jakaja määritetään siten, että kortteja jaetaan kuva puoli ylöspäin vuorotellen jokaiselle pelaajalle, kunnes jonkun kohdalle tulee sotamies. Kaikki kortit kuitenkin jaetaan, jotta voidaan varmistua, että pakkaa ei ole peukaloitu.Pitch on all foursin seuraaja Pohjois-Amerikassa, jossa vaatiminen ja valtin kääntäminen pakasta on korvattu tarjouskierroksella. Tikkipeli ja pisteenlasku on kuitenkin täysin samanlaista kuin all foursissa. Peli on suosittu etenkin keskilännen seudulla., mutta sille ei ole yleisesti hyväksyttyjä turnaussääntöjä, kuten esimerkiksi Bridgellä ja Canastalla, joten variaatioita on paljon. Esimerkkisäännöt perustuvat John McLeodin julkaisemiin sääntöihin.


title: All fours (korttipeli)

text: Yleisimmin Pitchiä pelataan neljän hengen paripelinä, mutta voidaan pelata myös yksilöpelinä. Kokkolassa ja ruotsinkielisellä länsirannikolla pelattavan pidro kehittyi pitchin versioista, jossa valtti-vitoselle annettiin pistearvo viisi.


title: All fours (korttipeli)

text: Pelaajat istuvat siten, että joukkueen jäsenet ovat toisiaan vastapäätä. Jokaiselle pelaajalle jaetaan kuusi korttia. Tarjouskierroksella tarkoituksena on ostaa jakajalta oikeus olla ensimmäisessä tikissä etumies, joka määrittää myös valttimaan ensimmäisellä pelaamallaan kortilla, samaan tapaan kuin nyky-englantilaisessa all foursissa. Tarjouskierroksella kukin pelaaja tarjoaa, kuinka monta pistettä uskoo joukkueensa voivan jaossa voittaa. Minimitarjous on kaksi, maksimi neljä pistettä. Jos kaikki passaavat, jakajan on tarjottava vähintään kahta pistettä. Jakaja tarjoaa viimeisenä ja hänen tarjouksensa on etusijalla, hän siis voi "varastaa" jaon takaisin itselleen lupaamalla saman verran kuin joku pelaajista ennen häntä.


title: All fours (korttipeli)

text: Pelin kulku on täysin sama kuin all foursissa. All fours#Pelin kulku


title: All fours (korttipeli)

text: Jaosta voi saada neljä pelipistettä oheisen taulukon mukaan. Peliä pelataan 21:een pisteeseen. Jos tarjouskierroksen voittanut joukkue yhteisesti ei pysty voittamaan niin montaa pelipistettä kuin lupaa, vähennetään luvattu määrä sen pisteistä. Pisteet voivat vähetä myös nollan alapuolelle. Jakoja pelataan niin monta, että jommallakummalla joukkueella on 21 pistettä sellaisen jaon jälkeen, jonka tarjouskierroksen se on voittanut ja pystynyt pitämään tarjouksensa.


title: All fours (korttipeli)

text: Jaonvoitto-pisteitä voitetuissa tikeissä mukana olevista korteista korttipistetaulukon mukaisesti. Näitä pisteitä saa kaikista maista. Pelattaessa joukkueina, molempien jäsenten yhteenlasketut pisteet tulevat joukkueelle pisteiksi.


title: All fours (korttipeli)

text:
Pitchistä on lukuisia muunnoksia, tämä artikkeli esittelee esimerkinomaisesti vain muutaman. Yleisiä eroja yllä esittyihin sääntöihin nähden on muun muassa:Lisäksi voidaan lisätä epästandardeja pistettä. Ohessa tyypillisimpiä lisäpisteitä:
Valttimaan määrittäjällä on pelissä hyvin suuri etulyöntiasema. Koska pisteitä on peruspelissä jaossa saatavilla vain kahdesta neljään, nousee jaon voittaminen korttipistein, tai vastaavasti sen estäminen, taktiikassa keskiöön. Jos sotamies on pelissa, sen voittaminen määrää usein jaon voiton. Jako-piseen voiton taas ratkaisee yleensä se, kuka pystyy kotiuttamaan kympit. Pelattaessa joukkueina, kotiutettavia arvokortteja voi myös pelata tikkeihin, jotka uskoo joukkuetoverin voivan voittaa.


title: Žižkovin TV-torni

text: Žižkovin TV-torni on Prahan korkein rakennus, ja se sijaitsee keskellä kerrostalokaupunginosaa Žižkovissa. Kokonaisuudessaan torni on 216 m korkea, ja sen näköalatasanne on 100 metrin korkeudessa. Ylhäällä toimii myös ravintola. Torni on rakennettu vuosina 1985–1992 ja se on muotoilultaan erikoinen, futurismin innoittama. Tornin arkkitehtina on ollut Václav Aulický ja rakennesuunnittelijana Jiří Kozák


title: Žižkovin TV-torni

text: Tornissa on maailman pienimpiin kuuluva hotelli. One Room -nimen saaneessa hotellissa on nimensä mukaisesti vain yksi hotellihuone, jossa voi yöpyä kaksi henkilöä. Hinta vuorokaudelta on 990 euroa.


title: Tetris DS

text: Tetris DS on Touch! Generations valikoimaan kuuluva pulmapeli, jonka on kehittänyt ja julkaissut Nintendo Nintendo DS:lle. THQ esitteli pelin ennen E3 2005-messuja sekä sanoi näyttävänsä sen myös siellä. Yhtiö kuitenkin päätti peruuttaa pelin kehittämisen ja julkaisemisen ja sen jälkeen Nintendo julkaisi oman versionsa Tetris DS:stä maaliskuussa 2006. Osana Tetris-pelisarjaa, peliä pystyy enimmillään pelaamaan jopa 10 pelaajaa (ainoastaan yhdellä DS pelikorpulla) ja siinä pystyy pelaamaan verkkopeliä Nintendo Wi-Fi Connection-palvelun kautta.


title: Tetris DS

text: "Tetris DS" sisältää muutamia uusia pelattavia moodeja, joista jokaisella on erilainen Nintendo teema. Teemoihin kuuluu Super Mario Bros., The Legend of Zelda, Metroid, Balloon Fight, Donkey Kong ja Yoshi's Cookie.


title: Arthur Frenckell

text: Arthur Reinhold Frenckell (31. toukokuuta 1861 Helsinki – 24. marraskuuta 1933 Helsinki) oli suomalainen Hufvudstadsbladetin omistaja ja päätoimittaja.


title: Arthur Frenckell

text: Frenckellin vanhemmat olivat valtiokonttorin ylijohtaja, valtioneuvos Otto Reinhold Frenckell ja Josefina Dobrovolski. Hän pääsi ylioppilaaksi Helsingin yksityislyseosta 1880 ja valmistui Helsingin yliopistosta filosofian kandidaatiksi 1882 ja maisteriksi 1885.


title: Arthur Frenckell

text: Frenckell omisti Hufvudstadsbladetin vuosina 1885–1922 ja myi osake-enemmistön Amos Andersonille. Hän oli lehden vastaava toimittaja vuoteen 1926 ja sen jälkeen vuoteen 1928 päätoimittaja. Hänen aikanaan lehdestä kehittyi Suomen johtava ruotsinkielinen päivälehti.


title: Arthur Frenckell

text: Frenckell osallistui myös Helsingin kunnallispolitiikkaan toimien Helsingin kaupunginvaltuuston jäsenenä 1889 - 1900, 1905 - 1908. Vuosina 1891 ja 1897 hän oli säätyvaltiopäivillä Uudenkaarlepyyn edustajana.


title: Arthur Frenckell

text: Frenckell oli naimisissa 1883–1891 Hedvig Rosina von Haartmanin (k. 1891) kanssa, vuodesta 1892 Anna Charlotta Resbeckin kanssa, liitto päättyi avioeroon ja vuodesta 1918 Agot Kerstin Atenaise Matilda Stavenowin kanssa.


title: Murto ja varkaus

text: Murto ja varkaus ("Breaking and Entering") on vuonna 2006 ensi-iltansa saanut Anthony Minghellan ohjaama elokuva.


title: Kiinanpunapuut

text: Kiinanpunapuut ("Metasequoia") on havupuusuku sypressikasvien ("Cupressaceae") heimon alaheimossa "Sequoioideae". Sukuun kuuluu yksi nykyisin elävä laji ja useita esihistoriallisia lajeja, joista vanhimmat ovat liitukaudelta. Kiinanpunapuut ovat suurikokoisia kausivihantia puita. Havupuille suhteellisen harvinaisen kausivihannan kasvutavan uskotaan kehittyneen varhain suvun historiassa, sillä suvun edustajien on päätelty fossiilikerrostumissa esiintyvien suurina määrinä karisseiden versojen ja lehtien perusteella talvehtineen lehdettöminä jo paleoseenikaudella. Suvun levinneisyys oli myöhäisellä liitukaudella sekä sitä seuranneilla paleoseeni- ja eoseenikaudella huomattavasti nykyistä laajempi. Tällöin suvun lajeja esiintyi laajalla alueella Euraasiassa ja Pohjois-Amerikassa. Nykyään suvun ainoa elävä laji kasvaa ainoastaan suppealla alueella Kiinassa.


title: Kiinanpunapuut

text: Kiinanpunapuut ovat suurehkoja puita. Nykyisin elävä kiinanpunapuu ("Metasequoia glyptostroboides") kasvaa noin 50 metriä korkeaksi. Esihistoriallinen laji "Metasequoia foxii" on mahdollisesti kasvanut suuremmaksi.


title: Kiinanpunapuut

text: Suuret oksat haarautuvat rungosta epäsäännöllisesti. Versot ovat monimuotoisia. Osa versoista on pysyviä ja osa karisevia. Versoja ei kuitenkaan voida yksiselitteisesti jakaa pitkäversoihin ja lyhytversoihin, kuten monilla muilla havupuilla, vaikka näitä termejä joskus käytetäänkin. Versot ovat yleensä asettuneet vastakkaisesti tai lähes vastakkaisesti. Kiinanpunapuut ovat kausivihantia ja karistavat kasvukauden lopulla kaikki lehtensä ja lateraaliset kasvuversonsa kokonaisina lehtineen.


title: Kiinanpunapuut

text: Silmut kehittyvät pareittain. Toinen parin silmuista kehittyy ensin toisen talvehtiessa silmuna. Talvisilmut ovat munan- tai luumunmuotoisia. Silmuissa on useita pareja ristikkäisesti asettuneita puikeita silmusuomuja.


title: Kiinanpunapuut

text: Lehdet ovat ruodittomia ja muodoltaan yleensä litteän tasasoukkia. Lehdissä on keskisuoni, joka on tavallisesti lehden yläpinnalla sisäänpäin painautunut ja alapinnalla ulospäin kohonnut. Ilmaraot muodostavat juovia lähinnä lehtien alapinnoille. Lehdet ovat yleensä asettuneet vastakkain ristikkäisesti ja kääntyneet kaksirivisesti. Latvaversoissa lehdet ovat asettuneet kierteisesti.


title: Kiinanpunapuut

text: Kiinanpunapuut ovat yksikotisia, joten erilliset hede- ja emikukinnot kasvavat samoissa puuyksilöissä. Kukinnot ovat käpyjä. Lyhytperäiset hedekukinnot eli hedekävyt kasvavat ryhmissä lähellä versojen kärkiä. Ne koostuvat useista ristikkäisesti asettuneista hedelehdistä. Emikävyt kasvavat yksittäin edellisen vuoden versojen kärjissä tai lähellä kärkeä. Niiden muoto vaihtelee lähes pallomaisesta pitkänomaiseen. Kävyillä on pölytysvaiheessa lyhyt perä, joka kasvaa huomattavasti siementen kypsyessä. Käpysuomut ovat puutuneita ja tavallisesti asettuneet ristikkäisesti. Lajilla "Metasequoia foxii" käpysuomut olivat kuitenkin yleensä asettuneet kierteisesti.


title: Kiinanpunapuut

text: Siemeniä ympäröi lenninsiipi. Itäminen on maanpäällistä ja sirkkalehtiä on yleensä kaksi.


title: Kiinanpunapuut

text: Kiinanpunapuihin on useissa erillisissä julkaisuissa luokiteltu kuuluvaksi yhden nykyisen lajin lisäksi yli 20 esihistoriallista lajia. Vuonna 1999 Liu et al. luokitteli useat aiemmin kuvatut lajit lajin "Metasequoia occidentalis" synonyymeiksi ja tunnisti lisäksi vain yhden toisen esihistoriallisen lajin "Metasequoia milleri". Näiden kahden yleisesti hyväksytyn esihistoriallisen lajin lisäksi vuonna 2001 kuvattiin laji "Metasequoia foxii".Kiinanpunapuiden suvun tunnettu historia ulottuu liitukaudelle. Suvun fossiileja esiintyy runsaasti pohjoisen pallonpuoliskon myöhäisliitu-, paleoseeni- ja eoseenikautisissa fossiilikerrostumissa. Suku on säilynyt liitukauden lopulta nykyaikaan ulkoisilta ominaisuuksiltaan pitkälti muuttumattomana.


title: Kiinanpunapuut

text: Runsaan kivettyneen fossiiliaineiston lisäksi tunnetaan Axel Heibergin saarella nykyisessä Kanadassa eoseenikaudella kasvanut metsä, jonka valtapuulajina kasvoi kiinanpunapuita. Metsän puiden kantoja, runkoja ja latvuksen osia on säilynyt kylmissä, hapettomissa oloissa kivettymättä.


title: Kiinanpunapuut

text: Fossiililöydöissä esiintyvien kerralla suurina määrinä karisseiden versojen ja lehtien perusteella kiinanpunapuiden on päätelty olleen kausivihantia suurimman osan tunnetusta historiastaan. Kesävihannan kasvutavan on pitkään arveltu olleen sopeuma arktisten talvien monta kuukautta kestävään pimeyteen, sillä suurimman osan tunnetuista arktisten alueiden muinaisten metsien puulajeista uskotaan olleen kesävihantia.


title: Kiinanpunapuut

text: Kiinanpunapuiden suvun kuvasi tieteellisesti ensimmäisen kerran kasvitieteilijä Shigeru Miki sijoittaessaan aiemmin punapuiksi ("Sequoia") luokiteltuja fossiileja omaan sukuunsa vuonna 1941. Suvun ainoa elävä laji löydettiin vasta tämän jälkeen. Se kuvattiin tieteellisesti vuonna 1948 ja luokiteltiin yhdennäköisyytensä perusteella kuuluvaksi aiemmin vain fossiileista tunnettuun sukuun.


title: Kiinanpunapuut

text: Nykyisin elävä kiinanpunapuu kasvaa luontaisena vain suppealla alueella Kiinassa. Lajia kasvatetaan kuitenkin nykyään koristepuuna laajalti maailmalla. Sitä käytetään myös metsityspuuna varsinkin Kiinassa.


title: Kiinanpunapuut

text: Suvun levinneisyys on ollut esihistoriallisina aikoina huomattavasti nykyistä laajempi. Noin 71–34 miljoonaa vuotta sitten myöhäisliitukauden loppupuolelta eoseenikauden loppuun kiinanpunapuita kasvoi erittäin laajalla alueella pohjoisella pallonpuoliskolla Euraasiassa ja Pohjois-Amerikassa. Suvun edustajia kasvoi myös niinkin pohjoisessa kuin Grönlannissa ja Axel Heibergin saarella nykyisessä Kanadassa. Alueet olivat puiden elinaikana napapiirin pohjoispuolella, mutta niiden ilmasto oli huomattavasti nykyistä lämpimämpi. Eoseenikauden jälkeen kiinanpunapuut vähitellen harvinaistuivat ja lopulta kuolivat sukupuuttoon kaikkialta paitsi Kiinasta.


title: Kiinanpunapuut

text: Kiinanpunapuut ovat sopeutuneet kasvamaan kosteilla alueilla. Nykyisin elävä kiinanpunapuu kasvaa yleensä kosteissa jokilaaksoissa ja rotkoissa. Tunnetut esihistorialliset lajit ovat usein kasvaneet alavilla alueilla, jotka ovat puiden eläessä olleet tulvatasankoja, soita tai vesistöjen rantoja.


title: Sydäntenmurskaajat

text: Sydäntenmurskaajat ("Heartbreakers") on vuonna 2001 ensi-iltansa saanut David Mirkinin ohjaama romanttinen komedia, jossa äiti ja tytär huijaavat varakkaiden miesten rahoja itselleen.


title: Wolf Karni

text: Wolf Waldemar Karni (alun perin "Ze'ev Wulf Koseloff", 4. helmikuuta 1911 Viipuri – 31. tammikuuta 1996 Helsinki ) oli suomalainen jalka- ja käsipalloerotuomari.


title: Wolf Karni

text: Viipurissa syntynyt Karni vaihtoi alkuperäisen nimensä vuonna 1935. Hän harrasti nuorena jalka- ja käsipalloa juutalaisten urheiluseurojen Helsingin Makkabin ja Viipurin Kadurin riveissä. Käsipalloa hän pelasi pääsarjatasolla saakka. Myöhemmin Karni tuomitsi 167 käsipallon SM-sarjan ottelua.


title: Wolf Karni

text: Kansainvälisenä jalkapalloerotuomarina Karni toimi vuosina 1949–1955. Hän vihelsi yhteensä kahdeksan A-maaottelua. Niistä neljä oli Helsingin olympialaisissa vuonna 1952, mukaan lukien välieräottelu Jugoslavian ja Saksan kesken.


title: Wolf Karni

text: Suomen jalkapallosarjoissa Karni herätti toisinaan kummastusta omalaatuisilla tuomioillaan. Vuonna 1953 hän hyväksyi Vasa IFK:n ja Hakan välisessä ottelussa Hakan tasoitusmaalin, vaikka oli jo aikaisemmin hylännyt sen paitsiona. Lokakuussa 1965 Karni vihelsi Porissa pelatussa RU-38:n ja Turun Palloseuran ottelussa vierasjoukkueelle rangaistuspotkun, joka ratkaisi voiton ja SM-sarjapaikan TPS:lle. Rike oli kuitenkin paikalla olleen yleisön ja lehtikuvienkin mukaan sattunut selvästi rangaistusalueen ulkopuolella. Vastaava protestiin johtanut tapaus oli nähty jo vuonna 1957 Karnin tuomitsemassa Suomen Cupin finaalissa.


title: Aberdeen (elokuva)

text: Aberdeen on vuonna 2000 ensi-iltansa saanut Hans Petter Molandin ohjaama brittiläis-norjalais-ruotsalainen draamaelokuva. Elokuvan pääosissa esiintyvät Stellan Skarsgård, Lena Headey ja Charlotte Rampling.


title: Aberdeen (elokuva)

text: Hellan perhe on hajonnut. Äiti ja tytär asuvat tahoillaan Englannissa, isä Norjassa. Äiti haluaa saattaa tyttärensä Kaisan tämän alkoholisoituneen isän Tomasin kanssa uudelleen yhteen. Kaisa lähtee hakemaan isäänsä Norjasta Englantiin.


title: Lumirakennelma

text: Lumirakennelma on ihmisen lumesta muokkaama katettu tai kattamaton rakennelma.


title: Lumirakennelma

text: Lumilinnoja rakentavat yleensä lapset leikkeihinsä, kuten suojaksi lumisotaan. Koska lasten lumisota on usein tyypiltään asemasotaa, lumilinnat ovat pääsääntöisesti suoria tai kaarevia muurinpätkiä, joiden yläreuna saattaa olla pykälletty klassiseen linnamuurityyliin.


title: Lumirakennelma

text: Lumilinnoja rakennetaan myös turistikohteiksi, kuten Kemin Lumilinna. Se on rakennettu muotin varaan tykitetystä keinolumesta.


title: Lumirakennelma

text: Lasten leikkipaikkoina lumikasoihin muovatut lumiluolat ja -tunnelit ovat yleisiä. Niihin liittyvä sortumisvaara on aiheuttanut loukkaantumisia ja kuolemia. Ylöjärvellä sattui kahdeksanvuotiaan lapsen kuolemaan johtanut lumiluolan sortuminen joulukuussa 2012. Yohon kansallispuistossa tapahtui pariskunnan kuoleman aiheuttanut lumiluolan sortuma tammikuussa 2007.


title: Lumirakennelma

text: Lumi on tehokas lämmöneriste ja antaa suojaa viimalta, joten siitä voi rakentaa myös majoitteen. Tällöin kyseessä voi olla yksinkertaisimmillaan lumikuoppa, lohkaresuoja tai varsinainen lumiluola, joissa on huomioitu tilan soveltuvuus yöpymispaikaksi. Inuiitit ovat käyttäneet lumesta rakennettuja igluja jopa perheasuntoina. Partiolaisilla lumimajoitteen valmistaminen saattaa kuulua talvileirin ohjelmaan. Lumiluolassa yöpyessä on tärkeää huolehtia luolan ilmanvaihdosta, jotta hiilidioksidi poistuu luolasta ja raikasta ilmaa virtaa sisään.


title: Andreas Martinsen

text: Andreas Martinsen (s. 13. kesäkuuta 1990 Bærum, Norja) on norjalainen jääkiekkoilija, joka pelaa NHL-joukkue Chicago Blackhawksissa. Hän on pelipaikaltaan vasen laitahyökkääjä, mutta osaa pelata myös keskellä. Elite Prospects -sivuston mukaan isokokoisen Martinsonin vahvuuksiin kuuluu kovuus, fyysisyys, maalinedustapelaaminen, nopeus ja kädet.


title: Andreas Martinsen

text: Martinsen on Rosenborg IHK:n kasvatti, mutta hän pelasi ensimmäiset miesten pelinsä 16-vuotiaana Lillehammer IK:n kakkosjoukkueessa kaudella 2006–2007 Norjan I-divisioonassa. Martisen pelasi samalla kaudella myös yhden GET-ligaenin karsintasarjan ottelun Lillehammerin pääsarjajoukkueessa. Kausi 2007–2008 oli hänelle tulokaskausi GET-ligaenissa ja se toi Martinsenille 43 runkosarjaottelussa tehot 9+11=20 ja seitsemässä playoff-ottelussa kaksi maalia. Hän keräsi vain 17-vuotiaana 114 jäähyminuuttia, joilla Martinsen jakoi GET-ligaenin jäähypörssin seitsemännen sijan Sparta Warriorsin Erik Lewerströmin kanssa. Heinäkuussa 2008 hän teki vuoden mittaisen jatkosopimuksen Lillehammerin kanssa.


title: Andreas Martinsen

text: Kaudeksi 2009–2010 Martinsen siirtyi kaksivuotisella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan Leksands IF:ään. Alle 20-vuotiaiden I-divisioonan MM-kilpailujen jälkeen, joulukuussa 2009 joukkue lainasi hänet loppukaudeksi takaisin Lillehammeriin. Leksandissa vähälle peliajalle jäänyt Martinsen ei jatkanut joukkueessa enää kauden jälkeen, vaan teki Lillehammerin kanssa uuden sopimuksen kaudeksi 2010–2011, jolloin hän oli joukkueen kolmanneksi paras pistemies Evan Cheverien kanssa tehoilla 17+27=44. Martinsen sijoittui 106 minuutillaan GET-ligaenin jäähypörssissä kuudenneksi. Kaudella 2011–2012 hän keräsi liigan yhden kauden jäähyennätyksensä 121 minuutillaan, joilla Martinsen jakoi jäähypörssin kahdeksannen sijan Storhamar Dragonsin Nathan Martzin kanssa.


title: Andreas Martinsen

text: Toukokuussa 2012 Martinsen teki vuoden mittaisen sopimuksen Saksan DEL-liigan Düsseldorfer EG:n kanssa. Hän pelasi siellä myös kaksi seuraavaa kautta. Kaudella 2013–2014 Martinsen jakoi yhdeksällä osumallaan joukkueen sisäisen maalipörssin kolmannen sijan maanmiehensä Ken Andre Olimbin kanssa. Hän sijoittui 124 minuutillaan DEL:n jäähypörssissä kuudenneksi. Kaudella 2014–2015 Martinsen teki läpimurtonsa DEL:ssä ja oli Düsseldorfin kolmanneksi paras pistemies tehoilla 18+23=41. Hän jakoi 99 minuutillaan liigan jäähypörssin viidennen sijan Schwenninger Wild Wingsin Ashton Romen kanssa.


title: Andreas Martinsen

text: Kauden 2016–2017 Martinsen pelasi kokonaan NHL:n puolella. Hän teki Colorado Avalanchessa 55 runkosarjaottelussa tehot 3+4=7, kunnes siirtotakarajalla, helmikuun 2017 lopulla seura kauppasi Martinsenin Montréal Canadiensiin vaihdossa Sven Andrighettoon. Hän pelasi loppukaudella yhdeksän runkosarjaottelua ilman tehopisteitä. Kesäkuussa 2017 Martinsen teki Canadiensin kanssa vuoden mittaisen, yksisuuntaisen ja 675 000 dollarin arvoisen jatkosopimuksen.


title: Andreas Martinsen

text: Martisen edusti Norjaa MM-kilpailuissa vuosina 2010, 2011, 2012, 2013, 2014, 2015, 2016 ja 2017. Hän pelasi myös Pyeongchangin olympiakisojen 2018 karsinnoissa. Yhteensä Martinsen on pelannut 138 A-maaottelua tehopistein 16+14=30. Hän debytoi A-maajoukkueessa jo 18-vuotiaana keväällä 2009.


title: Andreas Martinsen

text: Martisen pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010. Kaksi ensimmäistä turnausta päättyi lohkopronssiin. Hän oli vuoden 2009 turnauksessa Norjan paras pistemies ja maalintekijä tehoilla 4+2=6. Martinsen voitti myös koko turnauksen jäähypörssin 31 minuutillaan. Vuoden 2010 turnaus päättyi lohkokultaan ja Norja nousi seuraavaksi vuodeksi pääsarjaan.


title: Andreas Martinsen

text: Vuosina 2007 ja 2008 Martinsen pelasi alle 18-vuotiaiden I-divisioonan MM-kilpailuissa. Noista ensimmäinen turnaus päättyi lohkopronssiin ja jälkimmäinen lohkokultaan sekä sarjanousuun.


title: Luettelo baleteista

text:
Tämä on luettelo balettiteoksista.
!Nimi!!Säveltäjä!!Ensi-ilta


title: Lightspeed Rescue Power Rangerit

text: Lightspeed Rescue Power Rangerit ovat kuvitteellinen supersankariryhmä vuoden 2000 Power Rangers -sarjassa "Power Rangers Lightspeed Rescue".


title: Lightspeed Rescue Power Rangerit

text: He olivat osa Yhdysvaltain hallituksen alaista operaatio Lightspeediä, jonka tehtävänä oli taistella kuvitteelliseen kalifornialaiseen kaupunkiin Mariner Bayhyn hyökänneitä demoneita vastaan. Lightspeed Rescue Power Rangereiden käyttämät voimat ja laitteistot olivat täysin ihmisten valmistamia eikä niihin liittynyt mitään mystistä tai Maapallon ulkopuolista lähdettä. He olivat myös ensimmäinen Power Ranger -ryhmä, joiden identiteetit oli julkisesti siviilien tiedossa.


title: Lightspeed Rescue Power Rangerit

text:
Carter Grayson oli ammatiltaan palomies, joka toimi Punaisena Lightspeed Rangerina. Hän oli vakavamielinen ja tehtävälleen omistautunut rangereiden johtaja, joka oli aina valmis vaarantamaan henkensä muiden puolesta ja auttamaan pulaan joutuneita ihmisiä.
Kun Carter oli vielä lapsi, muuan urhea palomies oli pelastanut hänet palavasta rakennuksesta. Carter ei koskaan unohtanut hänet pelastanutta palomiestä ja miehen teko sai Carterin ryhtymään myöhemmin itsekin palomieheksi. Vasta myöhemmin Carter sai tietää, että urhea palomies oli ollut Lightspeediä johtanut kapteeni William Mitchell.


title: Lightspeed Rescue Power Rangerit

text: Carter otti tehtävänsä Lightspeed Power Rangerina ensimmäisenä vastaan. Hänet valittiin myöhemmin myös testaamaan Titanium Morpheria. Yritys kuitenkin epäonnistui ja Titanium Morpher osoittautui tavalliselle ihmiselle liian vaikeaksi hallita.


title: Lightspeed Rescue Power Rangerit

text: Viimeisessä taistelussa Carter taisteli urheasti Queen Bansheeraa vastaan ja onnistui potkaisemaan hänet lopullisesti varjomaailmaan. Carter palasi palomieheksi, kun Lightspeed Rescue oli suorittanut tehtävänsä.


title: Lightspeed Rescue Power Rangerit

text: Carterilla oli zordeinaan Pyro Rescue 1, Rail Rescue 1 ja Omega Zord 1. Hänellä oli henkilökohtaisena kulkuneuvonaan punainen moottoripyörä Lightspeed Cycle, johon oli välillä kiinnitetty myös sivuvaunu. Hänellä oli myös käytössään lentävä Mobile Armor Vehicle. Myöhemmin hän sai käyttöönsä vielä Trans Armor Cycle -pyörän, josta muodostui hänen käyttöönsä Battlizer. Carterilla oli aseinaan Rescue Blaster, Rescue Drill, V-Lancer ja Thermo Blaster.


title: Lightspeed Rescue Power Rangerit

text: Häntä näytteli Sean Cw Johnson.


title: Lightspeed Rescue Power Rangerit

text: Chad Lee oli Sininen Lightspeed Ranger, joka oli vedessä kuin omassa elementissään. Hän vietti usein vapaa-aikaansa laitesukeltamalla ja tunsi silloin olleensa yhteydessä vedenalaiseen luontoon. Chad toi ryhmään hänen erinomaiset kamppailulaji- ja vesipelastustaitonsa.


title: Lightspeed Rescue Power Rangerit

text: Chad oli ennen rangeriksi ryhtymistään harjoitellut kamppailulajeja karatemestari Tomashiron alaisuudessa, jonka mielestä Chadin oikea kohtalo olisi ollut ryhtyä karatemestariksi rangeriuden sijasta. Myöhemmin Chadiin pettynyt Tomashiro ryhtyi Cyclopter nimisen demonin mentoriksi, josta hän toivoi kehittyvän vielä Chadiakin parempi. Cyclopter kääntyi kuitenkin opettajaansa vastaan heti kun oli oppinut häneltä kaiken mahdollisen. Chad löysi Tomashiron lyötynä ja todisti hänelle yhä muistavansa kaikki aiemmin oppimansa asiat. Sen jälkeen Chad voitti Cyclopterin kaksintaistelussa. Hirviön tuhoutumisen jälkeen Chad esitteli Tomashirolle Lightspeedin tukikohtaa.


title: Lightspeed Rescue Power Rangerit

text: Chad oli ihastunut Marinaan, mutta heidän suhteensa ei koskaan nähty etenevän sen pidemmälle. Hän tuli sarjan kuluessa läheiseksi myös Keltaisena Rangerina toimineen Kelseyn kanssa. Chad palasi vanhaan ammattiinsa, kun Lightspeed Rescue oli suorittanut tehtävänsä.


title: Lightspeed Rescue Power Rangerit

text: Chadilla oli zordeinaan Hydro Rescue 2, Rail Rescue 2 ja Omega Zord 2. Hänellä oli henkilökohtaisena kulkuneuvonaan sininen Lightspeed Cycle. Chadilla oli aseinaan Rescue Blaster, Rescue Laser, V-Lancer ja Thermo Blaster. Hän sai käyttöönsä myös jäätykillä varustetun Mega Battle -panssarin.


title: Lightspeed Rescue Power Rangerit

text: Häntä näytteli Michael Chaturantabut.


title: Lightspeed Rescue Power Rangerit

text: Joel Rawlings oli Vihreä Lightspeed Ranger, joka tunnettiin myös nimellä "Ilmojen Cowboy" hänen yksipaikkaisella lentokoneella tekemien hurjien ilmanäytösten johdosta.


title: Lightspeed Rescue Power Rangerit

text: Hän oli aluksi varsin haluton ryhtymään Power Rangeriksi eikä uskonut Lightspeediin eikä sen tarjoamiin mahdollisuuksiin. Joel muutti kuitenkin kantansa, kun hän näki Mariner Bayn ja sen väestön olevan vaarassa. Joel ihastui ensi silmäyksellä Angela Fairweatheriin, joka toimi rangereiden välineitä valmistaneen ryhmän johdossa. Viimeisen jakson lopussa Joel oli juuri lähdössä ensimmäisille treffeille neiti Fairweatherin kanssa kunnes hän näki kaupungilta nousevan savua ja päätti lähteä vielä kerran muiden rangereiden kanssa auttamaan.


title: Lightspeed Rescue Power Rangerit

text: Joelilla oli zordeinaan Aero Rescue 3, Rail Rescue 3 ja Omega Zord 3. Hänellä oli henkilökohtaisena kulkuneuvonaan vihreä Lightspeed Cycle. Joelilla oli aseinaan Rescue Blaster, Rescue Cutter, V-Lancer ja Thermo Blaster. Hän sai käyttöönsä myös sirkkelinterällä varustetun Mega Battle -panssarin.


title: Lightspeed Rescue Power Rangerit

text: Häntä näytteli Keith Robinson.


title: Lightspeed Rescue Power Rangerit

text: Kelsey Winslow oli Keltainen Lightspeed Ranger. Hän oli fyysisesti hyvin aktiivinen ja ammattitaitoinen vuorikiipeilijä. Hän otti työn rangerina vastaan, koska se oli jännittävin asia mistä hän oli koskaan kuullut. Kelsey teki myös sovinnon hänestä vieraantuneen isoäitinsä kanssa, joka ei ollut aiemmin ymmärtänyt lapsenlastaan ja oli ajatellut vain rahojaan ja itseään. Kelsey oli ensimmäinen lihaksikas naispuolinen ranger. Hänellä oli myös tapana pitää keltaisia kuulokkeita kaulansa ympärillä. Kun Lightspeed Rescue oli saanut tehtävänsä suoritettua, Kelsey palasi harjoittelemaan urheilukilpailuja varten.


title: Lightspeed Rescue Power Rangerit

text: Kelseyllä oli zordeinaan Haz Rescue 4, Rail Rescue 4 ja Omega Zord 4. Hänellä oli henkilökohtaisena kulkuneuvonaan keltainen Lightspeed Cycle. Kelseyllä oli aseinaan Rescue Blaster, Rescue Claw, V-Lancer ja Thermo Blaster.


title: Lightspeed Rescue Power Rangerit

text: Häntä näytteli Sasha Williams.


title: Lightspeed Rescue Power Rangerit

text: Dana Mitchell oli Vaaleanpunainen Lightspeed Ranger. Hän oli kapteeni Mitchellin tytär ja Ryan Mitchellin sisko. Dana toimi ennen rangeriksi tuloaan ensihoitajana Lightspeedin tukikohdassa.


title: Lightspeed Rescue Power Rangerit

text: Dana oli luova ja järkevä henkilö. Demonien vapauduttua hän oli mukana hakemassa muita tulevia rangereita eri puolilta Mariner Baytä. Myöhemmin hän sai myös kauan kadoksissa olleen Ryan-veljensä takaisin elämäänsä.


title: Lightspeed Rescue Power Rangerit

text: Danalla oli zordeinaan Med Rescue 5, Rail Rescue 5 ja Omega Zord 5. Hänellä oli henkilökohtaisena kulkuneuvonaan vaaleanpunainen Lightspeed Cycle. Danalla oli aseinaan Rescue Blaster, Rescue Injector, V-Lancer ja Thermo Blaster.


title: Lightspeed Rescue Power Rangerit

text: Häntä näytteli Alison MacInnis.


title: Lightspeed Rescue Power Rangerit

text: Ryan Mitchell oli Titanium Ranger. Hän oli kapteeni Mitchellin poika ja vaaleanpunaisena rangerina toimineen Dana Mitchellin veli.


title: Lightspeed Rescue Power Rangerit

text: Ryan oli lapsena joutunut isänsä ja siskonsa kanssa auto-onnettomuuteen, kun hänen isänsä oli väistänyt rekkaa. Heidän autonsa oli sen seurauksena syöksynyt jyrkänteeltä alas rotkoon. Mitchellit olivat päässeet täpärästi ulos autostaan, mutta he roikkuivat jyrkänteen reunalla vain oksan varassa. Kapteeni Mitchellillä oli tukeva ote Danasta, mutta Ryan oli häntä alempana ja piti kiinni vain isänsä kengästä. Roikkumisen aikana pahan Diabolico-demonin henki ilmestyi heille ja tarjosi kapteeni Mitchellille sopimusta: Diabolico pelastaisi pojan, mutta korvaukseksi hän saisi kasvattaa Ryanin ja kapteeni Mitchell näkisi poikansa vasta hänen kaksikymmenvuotispäivänään. Aluksi kapteeni Mitchell kieltäytyi, mutta kun Ryanin ote irtosi hän päätti suostua. Kapteeni Mitchell sanoi myöhemmin sen olleen hänen elämänsä vaikein päätös.


title: Lightspeed Rescue Power Rangerit

text: Diabolico kasvatti siten Ryanin ja uskotteli hänelle, että kapteeni Mitchell oli kieltänyt poikansa ja piti aina Danan etusijalla. Kun Ryan täytti kaksikymmentä vuotta, Diabolico käski häntä menemään huomaamatta Lightspeedin tukikohtaan ja varastamaan sieltä Titanium Morpherin prototyypin. Kun Ryan oli onnistunut tehtävässään, hänen oli tarkoitus tuhota Power Rangerit (mukaan lukien oma siskonsa Dana) saamillaan uusilla Titanium Rangerin voimilla. Ryan oli lähellä onnistuakin tehtävässään kunnes neiti Fairweather lähetti rangereille avuksi heidän uudet V-Lancerinsa, joilla rangerit lopulta voittivat Ryanin. Juuri kun Power Rangerit olivat aikeissa viimeistellä hänet, kapteeni Mitchell tunnisti Ryanin silmät Titanium Rangerin kypärän alta ja peruutti iskun. Rangerit ymmärsivät syyn vasta myöhemmin, kun kapteeni Mitchell kertoi Titanium Rangerin olevan hänen poikansa.


title: Lightspeed Rescue Power Rangerit

text: Kapteeni Mitchell sai poikansa lopulta muistamaan mitä menneisyydessä oli todella tapahtunut, jonka jälkeen hän katkaisi suhteensa Diabolicoon ja liittyi hieman myöhemmin rangereiden rinnalle taisteluun demoneita vastaan. Diabolico ei Ryanin selkäänpuukottamista kuitenkaan sietänyt ja loi Ryanin alaselkään kobratatuoinnin, joka liikkui Ryanin käyttäessä voimiaan aina ylöspäin. Kobra oli asetettu kaulaan päästyään tappamaan hänet. Myöhemmin Ryan löysi hautakammiosta kobrapatsaan, joka toimi kobratatuoinnin lähteenä ja haastoi siitä muodostuneen hirviön taisteluun. Juuri kun Ryanin selässä ollut tatuointi oli tuhoamassa hänet, Ryan onnistui sorruttamaan pylvään hirviön päälle ja murskaamaan sen. Hirviön tuhoutuminen vapautti Ryanin kirouksesta ja hänen selässä ollut tatuointi katosi. Sen jälkeen Ryan pystyi käyttämään Titanium Rangerin voimiaan ilman rajoituksia.


title: Lightspeed Rescue Power Rangerit

text: Pian Ryan kuitenkin päätti lähteä etsimään lisää tietoa demoneista ja miten heidät voisi päihittää. Viimeisessä taistelussa hän oli hetken Queen Bansheeran vankina. Carter onnistui kuitenkin vapauttamaan hänet, jonka jälkeen Ryan taisteli muiden rangereiden rinnalla aina loppuun asti.


title: Lightspeed Rescue Power Rangerit

text: Häntä näytteli Rhett Fisher.


title: Lightspeed Rescue Power Rangerit

text: Titanium Ranger oli ensimmäinen Power Ranger, joka oltiin suunniteltu vain "Power Rangers Lightspeed Rescueta" varten eikä sillä ollut vastinetta Super Sentaissa. Titanium Rangerin jälkeen tällaisia rangereita ovat olleet A-ryhmän S.P.D. Power Rangerit sarjassa "Power Rangers S.P.D." ja Spirit Rangerit sarjassa "Power Rangers Jungle Fury".


title: Lightspeed Rescue Power Rangerit

text: Power Rangers Lightspeed Rescue RangerCentralissa


title: Jalkapallon Suomensarjan kausi 1957

text:
Suomensarjan kausi 1957 oli Suomen toiseksi korkein sarjataso Suomessa kaudella 1957. Suomensarja pelattiin edelleen kahdessa kymmenen joukkueen lohkossa.
Lohkovoittajat nousivat seuraavaksi kaudeksi mestaruussarjaan ja kummankin lohkon 2 viimeistä putosi maakuntasarjaan.


title: Some Time in New York City

text: Some Time in New York City on John Lennonin vuonna 1972 julkaisema yhdistetty studio- ja livealbumi.


title: Olli Kangaslahti

text: Olli Kangaslahti (s. 2. helmikuuta 1972 Masku) on suomalainen jalkapallovalmentaja ja jalkapalloilija, joka toimii Kolmosessa pelaavan VG-62:n pelaajavalmentajana. Hän on pelipaikaltaan keskushyökkääjä.


title: Olli Kangaslahti

text: Kangaslahti on pelannut yhteensä 126 Veikkausliigan ottelua seitsemän eri joukkueen riveissä. Suomen mestaruuden hän voitti vuonna 1994 Tampereen Palloveikoissa. Ykkösessä Kangaslahti on edustanut Mikkelin Palloilijoita, FC Mikkeliä, Ilvestä sekä Turun Palloseuraa.


title: Olli Kangaslahti

text: Vuonna 2002 Olli Kangaslahti pelasi ensimmäisenä suomalaisena Venäjän jalkapallosarjoissa. Hän edusti toiseksi korkeimmalla sarjatasolla 1. divisioonassa pelannutta Volgar Astrahania.


title: Olli Kangaslahti

text: Veikkausliigan ja Ykkösen lisäksi Kangaslahti on esiintynyt alemmilla sarjatasoilla muun muassa Pallo-Iiroissa, Närpes Kraftissa ja Maskun Palloseurassa.


title: October & April

text: October & April on suomalaisen rockbändin The Rasmuksen single, jossa laulaa mukana Anette Olzon.


title: October & April

text: Single nauhoitettiin samaan aikaan kuin yhtyeen edellinen studioalbumi Black Roses, mutta kappale ei sisältynyt albumiin, koska ei noudattanut albumin konseptia. Sen sijaan se julkaistiin myöhemmin yhtyeen uudella kokoelma-albumilla, Best of 2001-2009. Se julkaistiin myös ladattavana versiona 17. marraskuuta 2009. Toinen versio kappaleesta julkaistiin vuonna 2010. Se nauhoitettiin vuonna 2006 ja siinä laulaa Lena Katina t.A.T.u.:sta, mutta sitä ei koskaan julkaistu virallisesti.


title: October & April

text: Kappaleesta on julkaistu myös musiikkivideo. Sen ohjasi Owen Lingvall, joka ohjasi myös The Rasmuksen edeltäneen singlen, Justifyn, musiikkivideon.


title: Kuukartta

text:
Kuukartta on Maata kiertävästä Kuusta tehty kartta.
Ensimmäisiä karttoja kuusta tekivät Galileo Galilei ja Thomas Harriot.


title: Kuukartta

text: Lunar Reconnaissance Orbiter -luotaimen mittaamien tietojen perusteella on laadittu tarkka kuukartta, jossa näkyvät kraattereiden ja muiden paikkojen korkeussuhteet.


title: Nuorisofestivaali

text:
Nuorisofestivaali eli "Maailman nuorison ja opiskelijoiden festivaalit" tai "Maailman nuorison ja ylioppilaiden maailmankonferenssi" on vasemmistonuorten suurtapahtuma, jonka organisoi Demokraattisen nuorison maailmanliitto DNML ja opiskelijajärjestö International Union of Students IUS. Kylmän sodan aikana festivaalien takana oli vahvasti Neuvostoliitto. 1950-luvulle asti nuorisofestivaalit järjestettiin Itä-Euroopan kansandemokratioissa, mutta vuoden 1959 Wienin festivaalista alkaen niitä järjestettiin myös puolueettomissa maissa, kuten Itävallassa tai Suomessa. Vuoden 1978 Kuuban festivaalista alkaen tapahtumia on pidetty myös Euroopan ulkopuolella vasemmistolaisten puolueiden hallitsemissa maissa, kuten Pohjois-Koreassa ja Venezuelassa.
Tapahtuman osallistujapohja on myös laajentunut siten, että esimerkiksi Suomesta poliittisia nuorisojärjestöjä on mukana laidasta laitaan.


title: Nuorisofestivaali

text: Suurin tapahtuma on ollut kuudennet festivaalit Moskovassa vuonna 1957. Tapahtumaan osallistui yli 30 000 ulkomaista vierasta, joista 2 000 oli Suomesta. Seuraava festivaali on tarkoitus järjestää Moskovassa 2017.


title: Nuorisofestivaali

text: Elokuussa 1973 järjestetyssä festivaalissa "Weltfestspiele der Jugend und Studenten" oli 25 600 osallistujaa 140 maasta. Järjestelykomitean puheenjohtajana toimi Wolfgang Berghofer ja tapahtuman "pääjärjestäjänä" DDR:n johtajaksi juuri noussut Erich Honecker. Tapahtuman teema oli "anti-imperialistisen solidaarisuuden, rauhan ja ystävyyden puolesta". Tapahtuma käsitti paljon musiikkia ja musiikkipajoja, ja sitä onkin nimitetty "Idän Woodstockiksi". Tapahtumiin sisältyi myös paljon kylmää sotaa liennyttäviä piirteitä, kuten nuorisopoliitikkojen tapaamisia. Täysin vapaata ei ajatustenvaihto ollut, sillä DDR:n turvallisuusviranomaiset estivät parin tuhannen DDR:n toisinajattelijan oleskelun tapahtuman aikana Itä-Berliinissä.


title: Nuorisofestivaali

text: Suomalaisen festivaalivaltuuskunnan junamatkalla vierailtiin myös natsien tuhoamaan Hatynin joukkomurhan muistoksi kylään rakennetulla muistomerkillä Valko-Venäjällä. Myöhemmin on arvioitu, että neuvostoliittolaiset matkanjärjestäjät halusivat vaikuttaa nuorison etujoukkoon, jotta Neuvostoliiton syyllisyys Katynin joukkomurhaan Puolassa hämärtyisi.


title: Nuorisofestivaali

text: Vuoden 1973 festivaalin päätapahtumapaikka, Itä-Berliinin "Walter-Ulbricht-Stadion" uudelleennimettiin festivaalien aikana Stadion der Weltjugendiksi eli maailmannuorison stadioniksi. Kaksi vuotta aiemmin syrjäytetty DDR:n johtaja Walter Ulbricht sattui kuolemaan juuri tuolloin, ja hänen muistoaan pyrittiin häivyttämään nimeämällä uudelleen hänen mukaansa nimettyjä asioita.


title: Pablo Sandoval

text: Pablo Emilio Sandoval (s. 11. elokuuta 1986 Puerto Cabello) on venezuelalainen baseballpelaaja, joka pelaa tällä hetkellä MLB-liigan San Francisco Giantsissa. Kausina 2015–2017 hän pelasi Boston Red Soxissa, josta hän palasi Giantsiin kesken kauden 2017. Hänen ulkopelipaikkansa on kolmosvahti.


title: Pablo Sandoval

text: Sandoval on voittanut Giantsissa kolme kertaa World Seriesin, kausilla 2010, 2012 ja 2014. Vuonna 2012 hänet valittiin loppuotteluiden arvokkaimmaksi pelaajaksi.


title: Perttu Näsänen

text: Perttu Näsänen (24. lokakuuta 1940 Helsinki – 22. joulukuuta 2012 Helsinki) oli suomalainen taidemaalari. Näsänen oli suomalaisen konstruktivismin näkyvimpiä hahmoja, mutta hän oli myös graafikko, kriitikko ja taidekirjoittaja sekä aktiivinen toimija taiteilijajärjestöissä.


title: Perttu Näsänen

text: Perttu Näsänen opiskeli Vapaassa taidekoulussa 1959–60 ja Taideteollisessa oppilaitoksessa1960–64. Taideteollisessa oppilaitoksessa/Taideteollisessa korkeakoulussa hän toimi myös opettajana 1972–74. Näsäselle myönnettiin valtion taiteilijaeläke vuonna 1996.


title: Perttu Näsänen

text: Näsänen debytoi Nuorten näyttelyssä vuonna 1966. Hän osallistui lukuisiin suomalaisiin yhteisnäyttelyihin 1960-luvulta 1980-luvulle sekä suomalaisen taiteen esittelyihin ulkomailla (esim. Italia 1968, Saksa 1969, Tšekkoslovakia 1979) ja kansainvälisiin näyttelyihin Suomessa (esim. 1968, kansainvälinen realistisen taiteen näyttely Realisti 78) ja ulkomailla (esim. Sao Paulon biennale 1969, Pariisin biennale 1971). Näsäsen teoksia on 1990-luvulta alkaen ollut esillä useissa retrospektiivisissä näyttelyissä (esim. Pohjolan 60-luku Reykjavikissa 1990, Harkonmäki-kokoelman 70- ja 80-lukujen taiteen esittely 1991, suomalaisen 1960–1970-lukujen taiteen esittely Hämeenlinnan taidemuseossa 2018).


title: Perttu Näsänen

text: Näsänen sai vuonna 1988 tunnustuspalkinnon ehdotuksestaan teokseksi presidentin virka-asunnon Mäntyniemen sisääntuloaulaan. Näsäsen teoksia on Kansallisgallerian kokoelmissa ja useissa suomalaisissa museokokoelmissa (esimerkiksi Helsingin, Turun ja Hämeenlinnan taidemuseot, Amos Andersonin taidemuseo, Kuntsin modernin taiteen museo).


title: Perttu Näsänen

text: Näsäsen työt asettuivat 60-luvulla osaksi puhtaisiin väreihin ja selkeään muotoon nojaavaa konstruktivismia. Näsäsen konstruktivismi oli vähäeleistä ja analyyttista muutamien peruselementtien muuntelua, jolla oli yhtymäkohtia op-taiteeseen ja kineettiseen taiteeseen.Hänen töitään oli esillä vuonna 1970 Suomen taideakatemian kiertonäyttelyssä ”Kineettisiä kuvia” (1970) ja kokeilevan taiteen Dimensio-ryhmän ensimmäisessä näyttelyssä vuonna 1972.


title: Perttu Näsänen

text: Näsäsen varhempaa tuotantoa on luonnehdittu ”kineettiseksi konkretismiksi”. Toistamalla muunnellen samaa geometrista peruskuviota Näsänen loi akryylimaalauksiensa pintaan illuusion liikkeestä. Peruskuvioita olivat mustavalkoiset ”kinetikut”, siksak-kuviot ja sisäkkäisistä ympyröistä koostuva ”pingpong”-kuvio. Näsäsen ensi kertaa vuonna 1967 esittämästä siksak-teoksesta kehittyi ”systemaattinen sarja, jossa eri teosten näköelementtien koko ja luku sekä parivärit (usein vastakkaisvärit) vaihtelivat, kun taas neliöelementin ohutpaksu siksak-muoto pysyi vakiona kuitenkin vaihdellen suorakulmaisesti paikkaa puolelta toiselle ja luoden teoksiin sähäkän liikkeen.”


title: Perttu Näsänen

text: Leena Ahtola-Moorhouse kirjoittaa Perttu Näsäsestä:”Näsäsen yksinkertaistavissa kuvallisissa toteutuksissa kuultavat mm. kineettinen kovareuna, minimaalinen taide, Pop-taiteesta sovellettu sarjallisuus ja ehkä juuri Vasarelyltä opittu yksinkertaisten kontrastivärien vastakkaisuus.”Sarjallisuus oli osa 60-luvun konkretismiin liittyvää pyrkimystä häivyttää nimetyn taiteilijan osuus ja viedä taide osaksi arkea. Monistetusta taideteoksesta, multippelista haaveiltiin keinoa poistaa kynnys kansan ja taiteen väliltä. Perttu Näsänen kirjoitti Näkökulma 68 -näyttelyn esitteessä:”Taulua arvostetaan käsintehtynä, ainutkertaisena keräilykohteena. Keräilyesineen merkityksen ”tuhoamiseksi” olisi ryhdyttävä tekemään suuria sarjoja, monistamaan tiettyä ideaa, joka näin tulisi mahdollisimman monien omaksi.”Näsäsen myöhempää tuotantoa, 1970-luvun lopun ja 1980-luvun alun tummasävyisiä arkkitehtonisista aineksista koostuvia tehdas- ja kaupunkikuvia on luonnehdittu ”modernistiseksi konstruktivismiksi”, joka ”suorakulmioiden ja diagonaalien rytmisillä ja tilallisilla jännitteillä viittaa todellisuuteen, nähtyyn, koettuun ja elettyyn maisemaan”. Töissä on nähty myös kytkentöjä kubismiin – etenkin Fernand Légerin perinteeseen – ja futurismiin.


title: Perttu Näsänen

text: Näsäsen myöhempi tuotanto asettuu osaksi 1970-luvun kuvataiteessa vahvan aseman saanutta yhteiskunnallista realismia. Realismin ja modernismin välinen suhde oli 1970-luvun taidekeskustelun keskeisiä aiheita. Näsänen osallistui keskusteluun Taide ja Kulttuurivihkot -lehdissä julkaistuissa kirjoituksissa, joissa hän kartoitti realismin historiallista kehitystä ja puolusti realismia luovana metodina ja ahtaan esittävyyden normin ylittävänä taidemuotona.


title: Perttu Näsänen

text: Suomessa 1960-luvulla yleistynyt silkkipainotekniikka (serigrafia) antoi mahdollisuuden taiteen tekemiseen sarjatuotantona. Konkreettisena eleenä taiteen viemiseksi arkeen Perttu Näsänen, Jorma Hautala ja Kari Juhani Tolonen kiinnittivät vuonna 1967 Jyväskylän kesän yhteydessä omia serigrafioitaan eri puolille kaupunkia näyttelyjulisteiden joukkoon.


title: Perttu Näsänen

text: Korkeakulttuurisen taiteen aseman horjuttamiseen liittyi myös Helsingin taidehallissa vuonna 1971 pidetty Pahvisti-näyttely, jonka työryhmään Näsänen kuului yhdessä neljän muun kuvataiteilijan kanssa. Ryhmä kritisoi ja ironisoi julkisia monumentteja esittämällä niiden vastapainoksi tilapäisiä, helposti liikuteltavia pahvimoduleista koottavia veistoksia. Pahvirakennelmien on nähty osoittavan, kuinka lähelle toisiaan arkkitehtuuri ja kuvanveisto voivat tulla, mutta myös ilmentävän sarjallisuuden ideaa.


title: Perttu Näsänen

text: Näsäsen on nähty vaikuttaneen myös mediataiteen avantgardessa. Vuonna 1969 tuotettu Jorma Hautalan ja Perttu Näsäsen agit prop -henkinen multimediaesitys ”Imperiumin nousu ja tuho I” hyödynsi live-esiintyjiä ja neljällä projektorilla valtavalle valkokankaalle heijastettuja diakuvia. Diamultivisiosta vastasi Perttu Näsänen ja tekstistä Marja-Leena Mikkola ja Jyrki Näsänen. Pariisin biennalessa vuonna 1971 Hautala ja Näsänen esittivät yhteisen multimediatyön ”I am a system”, joka valotti ylikansallisten yhtiöiden roolia kansainvälisissä kriiseissä. Multimediatyöt asettuvat osaksi 1960-luvun lopun kantaa ottavaa taidetta, jossa taiteilijat kommentoivat maailman tapahtumia töidensä kautta.


title: Perttu Näsänen

text: Taidegrafiikan rajamaastoon sijoittuvan uuden tekniikan mahdollisuudet olivat aiheena Heta Norroksen, Perttu Näsäsen ja Jarmo Sarlinin yhteisnäyttelyssä Elektrografiaa vuonna 1986: näyttely koostui valokopiokoneella tuotetuista teoksista.


title: Perttu Näsänen

text: Perttu Näsäsellä oli luottamustehtäviä Suomen Taiteilijaseurassa, Helsingin Taiteilijaseurassa (puheenjohtaja 1973–76) ja Taidemaalariliitossa. Suomen taiteilijaseuran toimintaan hän osallistui 2000-luvulla Kuvataiteilijain huoltosäätiön puheenjohtajana ja Taide-lehteä julkaisevan Kustannus Oy Taiteen hallituksen puheenjohtajana (2002-2008). Näsänen vaikutti myös kirjailija- ja taiteilijayhdistys Kiilassa ja Kulttuurityöntekijäin liitossa.


title: Perttu Näsänen

text: Näsänen kuului 1970-luvun keskeisisiin taidepoliittisiin vaikuttajiin. Helsingin taiteilijaseurassa hän osallistui taidepoliittisen toimintasuunnitelman laatimiseen vuonna 1972. Lehtikirjoituksissaan hän käsitteli kuvataiteilijoiden roolia yhteiskunnallisessa muutoksessa, kuvataiteen ammattikoulutusta ja kuvataiteilijoiden toimeentulon kysymyksiä. Yhä avoimessa taiteilijapalkkakysymyksessä Näsänen peräänkuulutti taiteen ”tukemisen” sijaan taiteen ”rahoittamista” rinnastaen taiteen koululaitokseen: ”Eihän peruskoulun opettajiakaan tueta. Ei koululaitosta yhteiskunnan toimesta tueta vaan sitä rahoitetaan. Myös taidetta on rahoitettava. […] taiteilijalle on maksettava siitä, että hän tuottaa taiteellisia ideoita, henkisiä arvoja.”Näsänen oli keskeisiä toimijoita Helsingin taiteilijaseurassa virinneen ateljeetalohankkeen toteuttamisessa. Helsingin ateljeetalosäätiön hallinnoimaan Myllypuron taiteilijakylään rakennettiin työ- ja asuintiloja kuvataiteilijoille. Näsänen perheineen oli vuonna 1974 käyttöön vihityn taiteilijakylän ensimmäisiä asukkaita.


title: Perttu Näsänen

text: Perttu Näsänen oli naimisissa kuvataiteilija Hertta Helander-Näsäsen kanssa, ja videotaiteilija Elena Näsänen on heidän tyttärensä. Kuvanveistäjä Johanna Rytkölä on Perttu Näsäsen sisar. Heidän isänsä oli professori Reino Näsänen.


title: Dustin Pedroia

text: Dustin Luis Pedroia (s. 17. elokuuta 1983 Woodland, Kalifornia) on yhdysvaltalainen baseballpelaaja, joka on vuodesta 2006 pelannut MLB-liigan Boston Red Soxissa. Hänen ulkopelipaikkansa on kakkosvahti.


title: Dustin Pedroia

text: Pedroia on voittanut Red Soxin kanssa World Seriesin kausilla 2007 ja 2013. Kaudella 2008 hänet valittiin American Leaguen arvokkaimmaksi pelaajaksi sekä vuosina 2008, 2009, 2010 ja 2013 American Leaguen tähdistöjoukkueeseen.


title: Höglund

text: Höglund on seuraavien henkilöiden sukunimi:


title: Illman

text: Illman on seuraavien henkilöiden sukunimi:


title: Isotalo

text: Isotalo on seuraavien henkilöiden sukunimi:


title: Huvi Tuiskunen

text: Huvi Hjalmar Tuiskunen (22. heinäkuuta 1872 Luhtikylä, Orimattila – 31. maaliskuuta 1930 Lahti) oli suomalainen ampuja, joka osallistui olympialaisiin 1908 ja 1912. Hänen paras sijoituksensa olympialaisissa oli 300 m vapaakivääriammunnan joukkuekilpailussa Tukholmassa 1912, jossa Suomi sijoittui viidenneksi. Tuiskusen paras henkilökohtainen olympiasijoitus oli samoissa kisoissa 100 m hirvi, kerta-ammunnan 21. sija.


title: Huvi Tuiskunen

text: Huvi Tuiskunen voitti ensimmäisen kerran järjestetyn ammunnan Suomen-mestaruuskilpailun kesällä 1907. Hänen hautansa ja muistolaattansa "Suomen ensimmäinen ampujamestari" sijaitsee Lahden Mustankallion hautausmaalla.


title: Huvi Tuiskunen

text: Huvi Tuiskusen rakennuttama ja arkkitehti Lars Sonckin suunnittelema huvila sijaitsee yhä Luhtikylässä Luhdanjoen rannassa.


title: Karl Reilin

text: Karl Henrik Lorenz Reilin (16. maaliskuuta 1874 Ulvila – 18. tammikuuta 1962 Helsinki) oli suomalainen ampuja, joka osallistui olympialaisiin 1908 ja 1912.


title: Karl Reilin

text: Karl Reilin voitti SM-hopeaa ensimmäisen kerran järjestetyissä ammunnan Suomen-mestaruuskilpailuissa kesällä 1907. Maailmanmestaruuskilpailuissa Reilin edusti Suomea Viborgissa 1914, jolloin Suomen sijoitus vapaakiväärin joukkuekilpailussa oli viides.


title: Torpedomonnit

text: Torpedomonnit ("Erethistidae") on monnikaloihin kuuluva heimo. Heimon lajeja tavataan makeista vesistä Aasiasta.


title: Torpedomonnit

text: Torpedomonnien heimoon kuuluu 6 sukua ja noin 14 lajia. Heimo jaetaan kahteen alaheimoon "Continae" ja "Erethistinae". Ulkonäöltään torpeomonnilajeit muistuttavat koskimonneja ("Sisoridae"), joihin ne aikaisemmin luettiin kuuluviksi. Ne ovat kuitenkin huomattavasti pienikokoisempi, suurimmillaan noin 7,5 cm pitkiä. Pienimmät lajit, kuten kääpiötorpedomonni ("Erethisthes maesotensis") kasvaa noin 2,2cm ja hara ("Hara hara") noin 2,5cm pitkäksi. Tyypillisiä piirteitä heimon lajeille ovat kuonon 4 viiksiparia, suurehkorasvaevä ja nystymäinen iho. "Continae"-alaheimon lajeilla on vatsassa tarttumaelin, joilla ne voivat tarttua kiviin voimakkaasti virtaavissa joissa.


title: Torpedomonnit

text: Torpedomonneja tavataan Aasiasta alueelta, joka ulottuu Turkista ja Syyriasta Kiinaan ja Borneolle. Runsaslukuisimmin niitä esiintyy Etelä-Aasiassa. Ne elävät vuoristojen puroissa ja lammikoissa sekä kivikkoisilla pohjilla.


title: Juhola

text: Juhola on seuraavien henkilöiden sukunimi:


title: Jutila

text: Jutila on suomalainen sukunimi, joka on muun muassa seuraavilla henkilöillä:


title: Heikki Huttunen (ampuja)

text: Heikki Huttunen (26. syyskuuta 1880 Piippola – 21. syyskuuta 1947 Helsinki) oli suomalainen ampuja, joka osallistui olympialaisiin 1908, 1912 ja 1924.


title: Heikki Huttunen (ampuja)

text: Maailmanmestaruuskilpailuissa Huttunen oli mukana Reimsissa 1924, jolloin hän sijoittui vapaakiväärin pystyasentokilpailussa seitsemänneksi.


title: Heikki Huttunen (ampuja)

text: Vapaakiväärin Suomen-mestaruuden Huttunen voitti 1909, 1910 ja 1913. Vuonna 1909 SM-kilpailuissa ammuttiin 30 laukauksen kilpailu, jonka Huttunen voitti. Seuraavana vuonna kilpailtiin 3 × 20 laukauksen kilpailumuodossa, jonka Huttunen voitti 427 pisteellä. Vuonna 1913 hänen voittopisteensä olivat 484. Hän voitti Suomen-mestaruuden vielä vapaakiväärin pystyasennosta 1924. Hän ampui 150 metrin radalla tuloksen 236. Vapaapistoolissa Huttunen voitti SM:n 1919, kun hän keräsi 20 laukauksella 163 pistettä. Ammatiltaan Huttunen oli insinööri.


title: Marko Daňo

text:
Marko Daňo (s. 30. marraskuuta 1994, Eisenstadt, Itävalta) on slovakialainen jääkiekkoilija, pelipaikaltaan oikea laitahyökkääjä. Hän edustaa NHL-seura Winnipeg Jetsin organisaatiota.
Hän on NHL seura Columbus Blue Jacketsin ensimmäisen kierroksen varaus vuodelta 2013.


title: Junno

text: Junno on suomalainen sukunimi, joka on muun muassa seuraavilla henkilöillä:


title: Oula Palve

text: Oula Palve (s. 19. helmikuuta 1992 Keuruu) on suomalainen jääkiekkoilija, joka pelaa SM-liigajoukkue Turun Palloseurassa. Palve on pelipaikaltaan keskushyökkääjä, mutta hän osaa pelata myös laidassa.


title: Oula Palve

text: Palve on Palokan Kiekon kasvatti. Hän siirtyi juniorina sittemmin JYPiin, jossa Palve voitti B-nuorten I-divisioonan hopeaa vuonna 2010 ja A-nuorten Suomenmestaruuden vuonna 2011. Hän oli kaudella 2010–2011 JYPin mestaruuden voittaneiden A-nuorten paras pistemies ja maalintekijä runkosarjassa tehopistein 18+22=40. Palve oli kevään 2011 pudotuspeleissä joukkueen paras pistemies ja syöttäjä tehoilla 4+9=13. Hänet valittiin kauden aikana myös A-nuorten SM-liigan syyskuun kuukauden pelaajaksi. Palve debytoi kauden aikana myös miesten peleissä pelattuaan yhteensä 19 Mestis-ottelua D Teamissa ja alle 20-vuotiaiden maajoukkueessa tehopistein 2+1=3.


title: Oula Palve

text: Kaudeksi 2011–2012 Palve teki sopimuksen JYP-Akatemian (ent. D Team) kanssa. Hänen tulokaskautensa toi siellä 44 runkosarjaottelussa tehot 12+7=19, jotka riittivät joukkueen sisäisen maalipörssin voittoon sekä sisäisen pistepörssin Miika Roineen kanssa jaettuun kärkisijaan. Palve palkittiin Mestiksen marraskuun 2011 kuukauden nuorena pelaajana. Toukokuussa 2012 hän teki vuoden mittaisen jatkosopimuksen joukkueen kanssa.


title: Oula Palve

text: Palve teki SM-liigadebyyttinsä JYPissä 28. joulukuuta 2012 Pelicansia vastaan. Hänet merkittiin joukkueen kakkosketjuun Éric Perrinin ja Petr Hubáčekin viereen. Palve sai ottelussa jääaikaa 10.49 minuuttia. Kaikkiaan hän pelasi kauden 2012–2013 aikana kolme SM-liigaottelua. Palve pelasi lähes koko runkosarjan JYP-Akatemiassa, jonka paras pistemies ja syöttäjä hän oli tehoilla 13+23=36. Joukkueen Mestis-kauden päätyttyä Palve siirtyi vahvistamaan JYPin A-nuoria, joiden paras pistemies hän oli kevään 2013 pudotuspeleissä tehoilla 3+3=6.


title: Oula Palve

text: Kaudella 2013–2014 yhden SM-liigaottelun JYPissä pelannut Palve oli tehoilla 10+17=27 JYP-Akatemian sisäisessä pistepörssissä toisena Riku Pitkäsen jälkeen, kunnes hän siirtyi helmikuussa 2014 kevääseen 2015 asti ulottuvalla sopimuksella Mikkelin Jukureihin. Palven sopimuksessa on myös yhden vuoden optio. Hän voitti Mestis-hopeaa keväällä 2014. Kaudella 2014–2015 Palve sijoittui tehoilla 20+32=52 koko Mestiksen pistepörssissä toiseksi edellään vain KooKoon Juuso Rajala. Hän voitti myös koko sarjan tehotilaston lukemalla +28 ja palkittiin Jari Hirsimäki -palkinnolla. Palve voitti kauden päätteeksi Mestiksen mestaruuden. Hänet palkittiin myös sarjan marraskuun 2014 kuukauden pelaajana.


title: Oula Palve

text: Kaudeksi 2015–2016 Palve nimettiin Jukurien varakapteeniksi. Hän voitti koko Mestiksen piste- (Jouni Rinne -palkinto), maali- (Kai Nurminen -palkinto) ja syöttöpörssin tehoilla 32+39=71, joilla Palve sivusi sarjan historian Tero Forsellin tekemää runkosarjan yhden kauden piste-ennätystä kaudelta 2006–2007. Hän jakoi myös Mestiksen alivoimamaalipörssin voiton kolmella osumallaan kolmen muun pelaajan kanssa. Tammikuussa 2016 Palve teki yhdeksässä ottelussa kahden tehopisteen ottelutahdilla tehot 10+8=18 ja hänet valittiin Mestiksen tammikuun kuukauden pelaajaksi. Palve voitti kauden päätteeksi Mestiksen mestaruuden. Hänet palkittiin kauden päätteeksi pelaajien äänestämänä sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla ja Palve valittiin ensimmäiseen tähdistökentälliseen.


title: Oula Palve

text: Palve siirtyi kaudeksi 2016–2017 kaksivuotisella sopimuksella SM-liigaan ja Hämeenlinnan Pallokerhon riveihin. Joukkuetta siirtyi myös valmentamaan hänelle Jukureista tuttu Antti Pennanen. Palve teki liigauransa avausmaalin kauden neljännellä kierroksella 27. syyskuuta 2016 Rauman Lukkoa vastaan. Raimo Ranta valitsi hänet ottelun Alumnien tähtien kolmostähdeksi. Kaikkiaan Palven varsinainen tulokaskausi SM-liigassa toi 53 runkosarjaottelussa tehot 5+17=22 ja seitsemässä playoff-ottelussa kaksi syöttöpistettä. Hän sijoittui runkosarjassa tulokkaiden pistepörssissä neljänneksi. Palve jakoi myös koko SM-liigan voittomaalikilpailun voittomaalitilaston kärkisijan TPS:n Ilkka Heikkisen ja JYPin Joonas Nättisen kanssa neljällä osumallaan. Hän suoritti kuusi voittomaalilaukausta.


title: Oula Palve

text: Kaudella 2017–2018 Palve johti HPK:n sisäistä piste- ja syöttöpörssiä tehoilla 13+31=44. Hän edusti joukkuetta kauden aikana myös Spengler Cupissa, kunnes helmikuussa 2018 HPK purki Palveen sopimuksen taloudellisista syistä ja hän siirtyi kevääseen 2020 asti ulottuvalla sopimuksella Turun Palloseuraan. Palve teki TPS:ssä viidessä runkosarjaottelussa kuusi tehopistettä ja SM-liigan runkosarjassa yhteensä 50 tehopistettä, joilla hän jakoi pistepörssin seitsemännen sijan JYPin Jarkko Immosen kanssa. Palve oli pudotuspeleissä TPS:n paras pistemies tehoilla 4+8=12. Hän teki liigauransa ensimmäisen playoff-maalinsa kolmannessa puolivälieräottelussa 24. maaliskuuta 2018 ylivoimalla siirretyn rangaistuksen aikana Saimaan Palloa vastaan. Palve keräsi TPS:n 7–0-voittoon päättyneessä ottelussa myös neljä syöttöpistettä ja teki yhteensä peräti viisi tehopistettä. Hänen ensimmäinen syöttöpisteensä oli Petrus Palmun tekemän avausmaalin kakkossyöttöpiste ja se jäi myös ottelun voittomaaliksi. Jani Kiviharju valitsi Palveen ottelun Alumnien tähtien ykköstähdeksi.


title: Oula Palve

text: Palve teki kauden 2017–2018 neljännellä kierroksella 20. syyskuuta 2018 KooKoota vastaan liigauransa ensimmäisen kypärätempun. Hänen kaksi ensimmäistä maaliaan syntyivät ylivoimalla ja kolmas jäi TPS:n 6–3-voittoon päättyneen ottelun ratkaisumaaliksi. Juhani Tamminen valitsi Palven ottelun Alumnien tähtien ykköstähdeksi.


title: Oula Palve

text: Palve on pelannut Suomen A-maajoukkueessa neljä ottelua tehden yhden maalin. Hän teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenalla Venäjää vastaan. Palve merkittiin Suomen kolmossentteriksi laidoilleen Toni Rajala ja Iiro Pakarinen. Ensimmäisen A-maajoukkuemaalinsa hän teki Channel One Cupissa 15. joulukuuta 2018 Moskovan VTB-jääpalatsissa ylivoimalla Ruotsia vastaan.


title: Live in Japan (Eric Singer Projectin albumi)

text: Live in Japan on Eric Singer Projectin kolmas albumi ja ensimmäinen livealbumi, joka julkaistiin lokakuussa 2006. Albumin on tuottanut yhtyeen kitaristi Bruce Kulick yhdessä avustavan tuottajan Keith Leroux’n kanssa. Albumi on nauhoitettu yhtyeen esiintymisten tiimoilta Japanissa Tokyo Takadanobaba Musical Academyssa 25. ja 26. helmikuuta 2006.


text: "Live in Japan" on toistaiseksi Eric Singer Projectin tuorein albumijulkaisu, sillä albumin ilmestyttyä yhtye on julkaissut toistaiseksi vain "Live at the Marquee"-DVD:n vuonna 2007.


title: On totta

text: On totta on rap-artisti Tuuttimörön ensimmäinen sooloalbumi, joka julkaistiin Monsp Recordsin kautta 18. tammikuuta 2013. Albumin kappaleesta "Kantaa ottava kappa le" julkaistiin musiikkivideo marraskuussa 2012. Albumi nousi suoraan Suomen virallisen albumilistan kolmannelle sijalle. Levy oli ehdokkaana Emma-gaalan vuoden 2013 hiphop-levyksi.


title: Tähtelä

text: Tähtelä voi tarkoittaa seuraavia:


title: Patrik Koyš

text: Patrik Koyš (s. 24. lokakuuta 1995, Dubnica nad Vahom) on slovakialainen jääkiekkoilija, pelipaikaltaan oikea laitahyökkääjä. Hän edustaa tällä hetkellä QMJHL-junioriliigassa pelaavaa Shawinigan Cataractesia.


title: Karjula

text: Karjula on seuraavien henkilöiden sukunimi:Fiktiivinen henkilö:


title: Aalto University Executive Education

text: Aalto University Executive Education Oy on Aalto-yliopiston omistama yritys, joka tarjoaa liikkeenjohdon kehittämispalveluja (Aalto EE) ja asiantuntijoiden täydennyskoulutusta (Aalto PRO) sekä palveluita yrittäjyyden kehittämiseksi (Aalto ENT).


title: Aalto University Executive Education

text: Aalto EE:llä on toimistot Helsingissä ja Singaporessa, ja se järjestää koulutusohjelmia myös Baltiassa, Puolassa, Etelä-Koreassa, Taiwanilla, Kiinassa, Indonesiassa, Ruotsissa, Venäjällä, Vietnamissa ja Iranissa.


title: Aalto University Executive Education

text: Aalto University Executive Education Oy muodostui vuonna 2010 Aalto-yliopiston syntymisen myötä, kun HSE Executive Education Oy ja TKK Executive School of Business Oy yhdistyivät.


title: Aalto University Executive Education

text: Aalto EE:n historia ulottuu vuoteen 1970, jolloin alkoi ensimmäinen edelleen järjestettävä liikkeenjohdon koulutusohjelma JOKO. Yhtiön historiassa on tapahtunut laajentumisia, yhdistymisiä ja nimenmuutoksia:Aalto EE järjestää Aalto-yliopiston kansainväliset MBA- ja Executive MBA -ohjelmat . Lisäksi se järjestää kansainvälisen Executive DBA (Doctor of Business Administration) -ohjelman ja johtamisen koulutusohjelmia


title: Aalto University Executive Education

text: Vuonna 2018 Aalto EE sijoittui "Financial Timesin" Executive Education -rankingin sijalle 39 .


title: Aalto University Executive Education

text: "Financial Timesin" Executive MBA -rankingissa Aalto Executive MBA sijoittui vuonna 2017 sijalle 78.


title: Aalto University Executive Education

text: Aalto EE käynnisti julkaisutoiminnan vuonna 2012. Vuonna 2014 Talentum ja Aalto EE solmivat yhteistyösopimuksen kirjasarjan julkaisemisesta. Lisäksi Aalto EE julkaisee DBA-väitöskirjat osana Aalto-yliopiston julkaisusarjaa.


title: Charles David Ganao

text: Charles David Ganao (1928 Djambala – 5./6. heinäkuuta 2012 Pariisi) oli brazzavillenkongolainen poliitikko ja diplomaatti. Hän toimi maansa suurlähettiläänä Yhdysvaltoihin ja Yhdistyneisiin kansakuntiin, ja vuosina 1963–1974 hän oli ulkoministerinä. Hän perusti Demokraattisten voimien liitto -puolueen.


title: Charles David Ganao

text: Ganao sai vuonna 1996 Pascal Lissoubalta nimityksen Kongon tasavallan pääministeriksi, jona hän toimi, kunnes päätyi vuonna 1997 maanpakoon Gaboniin. Hän palasi Kongoon 2005, mutta ei enää osallistunut politiikkaan. Hän kuului teke-kansaan.


title: Helsingfors Tidningar

text:
Helsingfors Tidningar oli ensimmäinen Helsingissä ilmestynyt ruotsinkielinen sanomalehti. Sitä ryhtyi vuonna 1829 julkaisemaan kirjakauppias, kustantaja ja tehtailija G. O. Wasenius (1789–1852). Loistonsa päivät se koki 1841–1860 Zachris Topeliuksen päätoimittaja-aikana.
Helsingfors Tidningar oli pitkään maan johtava sanomalehti ja ilmestyi vuoteen 1859 saakka kahdesti viikossa. Siinä oli vahva kaunokirjallinen sävy ja Topeliuksen luoma muista sen aikaisista lehdistä poikkeava luonteva tyyli. Topelius kirjoitti lehdelle muun muassa laajan jatkoromaaninsa Välskärin kertomuksia.
Vuonna 1862 August Schaumanin päätoimittaja-aikana lehti lisäsi viikoittaisia ilmestymiskertojaan kuuteen. Vuonna 1864 se omaksui vahvan suomenmielisen asenteen, minkä jälkeen sen levikki alkoi voimakkaasti laskea. Vuonna 1866 se joutui lopettamaan ilmestymisensä.


title: Mun sormuksein / Tuhat yötä

text: Mun sormuksein / Tuhat yötä on Costello Hautamäen ensimmäinen singlejulkaisu. Se nousi Suomen virallisen listan sijalle 28.


title: Mun sormuksein / Tuhat yötä

text: Singlen a-puolen kappaleen "Mun sormuksein" (englanninkielinen alkuperäiskappale "Wear my Ring Around Your Neck") levytti ensimmäisen kerran suomeksi Rauli Badding Somerjoki vuonna 1970. Suomenkieliset sanat kappaleeseen teki Jarkko Laine.


title: Mun sormuksein / Tuhat yötä

text: Hautamäki on soittanut itse kaikki instrumentit singlellä.


title: Unmasked Tour

text: Unmasked World Tour oli yhdysvaltalaisen rockmusiikkia esittävän Kiss-yhtyeen konserttikiertue, joka käynnistyi 25. heinäkuuta 1980 New York Cityn The Palladium konserttisalista ja päättyi Uuden-Seelannin Western Springs Stadium -urheilustadionille 3. joulukuuta 1980.


title: Unmasked Tour

text: "Unmasked World Tour" oli Kissin ensimmäinen konserttikiertue, jolla yhtye esiintyi uuden rumpalinsa Eric Carrin kanssa. Kiertue jäi myös viimeiseksi, jolla yhtyeen alkuperäinen soolokitaristi Ace Frehley esiintyi ennen vuotta 1996, jolloin Frehleyn, Gene Simmonsin, Paul Stanleyn ja alkuperäisrumpali Peter Crissin muodostama Kiss teki massiivisen ja huikean menestyksekkään paluukiertueen.


title: Teen Big Brother

text: Teen Big Brother oli lokakuussa 2003 esitetty Spin-Off kausi Iso-Britannian Big Brotheriin. Teinit olivat talossa 10 päivää. Jade ja Tommy olivat Britannian Big Brotherin ensimmäiset asukkaat jotka harrastivat talossa seksiä. Asukkaat valitsivat kauden voittajaksi Paul Brennanin.


title: It’s Only Rock ’n’ Roll (But I Like It)

text: ”It’s Only Rock ’n’ Roll (But I Like It)” on brittiläisen rock-yhtye The Rolling Stonesin vuonna 1974 julkaisema kappale albumilta "It’s Only Rock ’n’ Roll". Kappale on merkitty Keith Richardsin ja Mick Jaggerin tekemäksi, vaikka tuolloin Faces-yhtyeeseen kuuluneella Ron Woodilla oli kappaleen syntyyn suuri vaikutus. Hänet merkittiin kuitenkin vain kappaleen ”innoittajaksi”.


title: It’s Only Rock ’n’ Roll (But I Like It)

text: Jagger ja Richards ovat ainoat kappaleessa esiintyvät Rolling Stonesin jäsenet. Bassoa soittaa Willie Weeks ja rumpuja Faces-yhtyeen Kenney Jones.


title: It’s Only Rock ’n’ Roll (But I Like It)

text: ”It’s Only Rock ’n’ Roll” syntyi, kun Ron Wood työsti Mick Jaggerin avustuksella albumiaan "I Can Feel the Fire". Sen jälkeen Jagger, joka oli tuonut paikalle myös David Bowien, pyysi Woodin apua omaan kappaleeseensa, jossa oli valmiina vain kertosäkeen rivi "It’s only rock ’n’ roll". Kappaletta työstettiin niin, että Wood ja Bowie lauloivat taustoja ja Willie Weeks soitti bassoa. Rumpalin puuttuessa Faces-yhtyeen Kenney Jones herätettiin keskellä yötä ja kutsuttiin paikalle. Sessio oli repaleinen, mutta kappale saatiin nauhalle.


title: It’s Only Rock ’n’ Roll (But I Like It)

text: Kappaleen työstöä jatkettiin Island Studiosissa, missä Keith Richards halusi poistaa Woodin kitaraosuudet. Rolling Stones yritti nauhoittaa kappaletta uudelleen, mutta lopulta alkuperäinen pohjaraita säilytettiin ja sen päälle tehtiin päällekkäisäänityksiä.